cyanic-selkie/wikianc huggingface dataset:
ആവാസവ്യവസ്ഥയുടെ തകർച്ച
ആവാസവ്യവസ്ഥയുടെ തകർച്ച എന്നത് പ്രകൃതിയായുള്ള ആവാസവ്യവസ്ഥ അതിൽ വസിക്കുന്ന സ്പീഷീസുകളെ സംരക്ഷിക്കാൻ കഴിയാത്ത വിധം ഊഷരമായിപ്പോകുന്ന പ്രക്രിയയാണ്. ഈ പ്രക്രിയയിൽ മുൻപ് ആവാസവ്യവസ്ഥയിൽ ജീവിച്ചിരുന്ന ജീവജാലങ്ങൾ പലായനം ചെയ്യപ്പെടുകയോ അല്ലെങ്കിൽ നശിക്കുകയോ ചെയ്യുന്നു. ഇത് ജൈവവൈവിധ്യം കുറയ്ക്കുന്നു. വ്യാവസായിക ഉൽപ്പാദനത്തിനു വേണ്ടിയുള്ള പ്രകൃതി വിഭവങ്ങൾ വിളയിക്കാനും നഗരവൽക്കരണത്തിനും വേണ്ടിയുള്ള മനുഷ്യന്റെ പ്രവർത്തനങ്ങൾ ആവാസവ്യവസ്ഥയുടെ തകർച്ചയ്ക്കയ്ക്ക് കാരണങ്ങളാണ്. കൃഷിയ്ക്കു വേണ്ടി ആവാസവ്യവസ്ഥകളെ ഇല്ലാതാക്കുന്നത് ആവാസവ്യവസ്ഥയുടെ ഒരു പ്രധാന കാരണമാണ്. ആവാസവ്യവസ്ഥയുടെ തകർച്ചയ്ക്ക് കാരണമാകുന്ന പ്രധാനപ്പെട്ട കാരണങ്ങളിൽ ഖനനം, മരം വെട്ടൽ, മൽസ്യബന്ധനം, നഗരമേഖലയുടെ വ്യാപനം എന്നിവ ഉൾപ്പെടുന്നു. ലോകവ്യാപകമായി സ്പീഷീസുകളുടെ വംശനാശത്തിനു കാരണമാകുന്ന പ്രഥമമായ കാരണമായി ഇപ്പോൾ ആവാസവ്യവസ്ഥയുടെ തകർച്ചയെ കണക്കാക്കിയിട്ടുണ്ട്.
മഹാമാരി
എച്ച്.ഐ.വി.-യും എയിഡ്സും
1969 മുതലാണ് എച്ച്.ഐ.വി. എയ്ഡ്സ് ലോകത്തിന്റെ മിക്ക ഭാഗങ്ങളിലും പടർന്നുപിടിച്ചത്. എയിഡ്സുണ്ടാക്കുന്ന വൈറസായ എച്ച്.ഐ.വി. നിലവിൽ ഒരു മഹാമാരി ആണ്. ആഫ്രിക്കയുടെ ദക്ഷിണ മേഖലയിലും പൂർവ്വ മേഖലയിലും രോഗബാധിതർ ജനസംഖ്യയുറടെ 25% വരും. 2006-ൽ ദക്ഷിണാഫ്രിക്കയിൽ എച്ച്.ഐ.വി. ബാധിതരായ ഗർഭിണികൾ 29.1% ഉണ്ടായിരുന്നു. ആരോഗ്യവിദ്യാഭ്യാസം പല രാജ്യങ്ങളിലെയും രോഗബാധയുടെ നിരക്ക് കുറച്ചുകൊണ്ടുവരുന്നതിന് സഹായിച്ചിട്ടുണ്ട്. ഏഷ്യയിലും അമേരിക്കകളിലും രോഗബാധാനിരക്ക് വർദ്ധിച്ചുവരികയാണ്. 2025-ഓടെ ഇന്ത്യയിൽ 3.1 കോടി ആൾക്കാരും ചൈനയിൽ 1.8 കോടി ആൾക്കാരും ഈ അസുഖത്താൽ മരണമടയുമെന്നാണ് ഐക്യരാഷ്ട്രസഭയുടെ ജനസംഖ്യാ വിദഗ്ദ്ധരുടെ അഭിപ്രായം. ആഫ്രിക്കയിൽ എയിഡ്സ് മൂലം മരിക്കുന്നവരുടെ എണ്ണം 2025 -ഓടെ 9 കോടി മുതൽ 10 കോടി വരെ ആയേക്കാമത്രേ.
കൊറോണ വൈറസ് രോഗം 2019 ( കോവിഡ്-19 )
2019 ഡിസംബർ അവസാനത്തോടെയാണ് കൊറോണ വൈറസ് 2 ചൈനയിൽ ഹൂബെയ് പ്രവിശ്യയിലെ വൂഹാനിൽ തിരിച്ചറിയപ്പെട്ടത്. ഇരുന്നൂറോളം രാജ്യങ്ങളിലും ടെറിട്ടറികളിലുമായി പകർന്ന കൊറോണവൈറസ് മഹാമാരി പ്രധാനമായും പകർന്നു പിടിച്ചത് അമേരിക്കൻ ഐക്യനാടുകൾ, ചൈന, ഇറ്റലി, സ്പെയിൻ, ഇറാൻ എന്നീ രാജ്യങ്ങളിലായാണ്. 2020 മാർച്ച് 11-നാണ് ലോകാരോഗ്യസംഘടന 2019-20 കൊറോണ വൈറസ് പാൻഡെമിക് ആയി പ്രഖ്യാപിച്ചത്. 2020 ഏപ്രിൽ 19 ആം തീയ്യതിയിൽ ലഭ്യമായ കണക്കുകൾ പ്രകാരം, പത്ത് ലക്ഷത്തിലധികം പേരെ ബാധിച്ച കോവിഡ്-19 കാരണമായ മരണസംഖ്യ 161,402 ഉം രോഗമുക്തി നേടിയവരുടെ എണ്ണം 604,311-ഉം ആയിരുന്നു.
പാൻഡെമിക്കുകളും മറ്റ് പ്രധാന പകർച്ചവ്യാധികളും ചരിത്രത്തിൽ
ചരിത്രത്തിൽ രേഖപ്പെടുത്തപ്പെട്ട ധാരാളം പാൻഡെമിക്കുകളുണ്ട്. മൃഗങ്ങളിൽ നിന്ന് മനുഷ്യരിലേയ്ക്ക് പകരുന്ന തരം സൂനോസിസുകളാണ് മിക്കവയും. മൃഗങ്ങളെ ഇണക്കിവളർത്താൻ തുടങ്ങിയതാണ് ഇത്തരം രോഗബാധകളുടെ തുടക്കം. ഇൻഫ്ലുവൻസ, ക്ഷയം എന്നിവ ഇത്തരം അസുഖങ്ങളിൽ പെടും. ചില പാൻഡെമിക്കുകൾ നഗരങ്ങളെ ആകെ നശിപ്പിച്ചിട്ടുണ്ട്. അതിൽക്കൂടുതൽ നാശനഷ്ടം വരുത്തിയിട്ടുള്ള ചില പാൻഡെമിക്കുകളുടെ പട്ടിക താഴെക്കൊടുക്കുന്നു:
ഓസ്ട്രേലിയയിലെ തദ്ദേശീയ (അബൊറിജിനൽ) ജനതയുടെ 50%ബ്രിട്ടീഷ് കോളനിവാസത്തിന്റെ ആദ്യ വർഷങ്ങളിൽ തന്നെ പകർച്ചവ്യാധികൾ മൂലം മരണമടയുകയുണ്ടായി. ന്യൂസിലാന്റിലെ മവോറി ജനതയുടെ നല്ലൊരു ഭാഗവും ഇത്തരം അസുഖങ്ങളാൽ മരണമടയുകയുണ്ടായി. 1848–49 കാലത്ത് 40,000 ഹവായി വാസികൾ (150,000 പേരായിരുന്നു ആകെ ജനസംഖ്യ) മീസിൽസ്, വില്ലൻ ചുമ, ഇൻഫ്ലുവൻസ എന്നീ അസുഖങ്ങളാണ് ഈസ്റ്റർ ദ്വീപിലെ ജനങ്ങളിൽ ഭൂരിഭാഗം പേരെയും കൊന്നൊടുക്കിയത്. 1875-ൽ മീസിൽസ് 40,000-ലധികം ഫിജിക്കാരുടെ മരണത്തിനിടയാക്കി. ഇത് ജനസംഖ്യയുടെ മൂന്നിലൊന്ന് വരും. ആൻഡമാനിലെ ധാരാളം ജനങ്ങളും മീസിൽസ് മൂലം മരിച്ചിട്ടുണ്ട്. ഐനു ജനതയുടെ നല്ലൊരു ഭാഗം പത്തൊൻപതാം നൂറ്റാണ്ടിൽ ജപ്പാനിൽ നിന്നുള്ള കുടിയേറ്റക്കാർ കൊണ്ടുവന്ന അസുഖങ്ങൾ മൂലം മരണമടഞ്ഞിരുന്നു.
സിഫിലിസ് എന്ന അസുഖം പുതിയ ലോകത്തുനിന്ന് യൂറോപ്പിലേയ്ക്ക് കൊളംബസിന്റെ യാത്രകൾക്കുശേഷം എത്തിപ്പെട്ടതാണെന്ന് ഗവേഷകർ കണ്ടെത്തിയിട്ടുണ്ട്. ലൈംഗികബന്ധത്തിലൂടെയല്ലാതെ പകരുന്ന ബാക്ടീരിയയാവണം സഞ്ചാരികൾ നാട്ടിലെത്തിച്ചതെന്നും യൂറോപ്പിൽ വച്ച് മ്യൂട്ടേഷനിലൂടെ കൂടുതൽ മാരകമായ അവസ്ഥയിലേയ്ക്ക് ബാക്ടീരിയകൾ മാറിയതാവാമെന്നും പരീക്ഷണങ്ങൾ സൂചിപ്പിക്കുന്നു. റിനൈസൻസ് കാലഘട്ടത്തിൽ സിഫിലിസ് ഇന്നത്തേതിനാക്കാൾ മാരകമായിരുന്നു. 1602-നും 1796-നുമിടയിൽ ഡച്ച് ഈസ്റ്റ് ഇന്ത്യ കമ്പനി ഉദ്ദേശം പത്തുലക്ഷം ആൾക്കാരെ ഏഷ്യയിൽ ജോലിചെയ്യാനായി അയച്ചിരുന്നു. ഇതിൽ മൂന്നിലൊന്നിൽ താഴെ ആൾക്കാർ മാത്രമേ തിരികെയെത്തിയുള്ളൂ. ഭൂരിപക്ഷവും അസുഖങ്ങൾ ബാധിച്ച് മരിക്കുകയായിരുന്നു. ഇന്ത്യയിൽ മരിച്ചിട്ടുള്ള ബ്രിട്ടീഷ് പട്ടാളക്കാരിൽ യുദ്ധത്തിൽ മരണമടഞ്ഞവരേക്കാൾ കൂടുതൽ അസുഖങ്ങൾ ബാധിച്ചാണ് മരിച്ചിട്ടുള്ളത്. 1736-നും 1834-നും ഇടയിൽ ഈസ്റ്റ് ഇന്ത്യ കമ്പനിയുടെ 10% ഓഫീസർമാരേ ഇന്ത്യയിൽ നിന്ന് തിരികെ നാട്ടിലേയ്ക്ക് പോയിട്ടുള്ളൂ.
1803-ൽ തന്നെ വസൂരിയുടെ വാക്സിൻ സ്പാനിഷ് കോളനികളിലെത്തിക്കാനും അവിടെ കുത്തിവയ്പ്പിലൂടെ രോഗപ്രതിരോധം കൊണ്ടുവരാനും ശ്രമം നടന്നിരുന്നുവത്രേ. ബാമിസ് എക്സ്പെഡിഷൻ എന്നായിരുന്നു ഈ പദ്ധതിയുടെ പേര്. 1832-ൽ അമേരിക്കൻ ഐക്യനാടുകളുടെ സർക്കാർ അമേരിക്കൻ ആദിവാസികൾക്കായുള്ള വസൂരി വാക്സിനേഷനുള്ള പദ്ധതി നടപ്പാക്കിയിരുന്നു. ഇരുപതാം നൂറ്റാണ്ടിന്റെ തുടക്കം മുതൽ തന്നെ കോളനികളിലെ അസുഖങ്ങൾ ഇല്ലാതാക്കുക യൂറോപ്യൻ അധിനിവേശശക്തികളുടെ ഒരു മുൻഗണനാവിഷയമായിരുന്നു. സ്ലീപ്പിംഗ് സിക്ക്നസ് പർക്കുന്നതു തടയാൻ സാധിച്ചത് ദശലക്ഷക്കണക്കിനാൾക്കാരെ പരിശോധനയ്ക്കു വിധേയമാക്കിയതുകൊണ്ടാണ്. ഇരുപതാം നൂറ്റാണ്ടിൽ ലോകം ഇതുവരെ കണ്ടതിലും വലിയ ജനസംഖ്യാവളർച്ചയാണുണ്ടായത്. മരണനിരക്ക് കുറഞ്ഞത് ഇതിന് വലിയൊരു പങ്കുവഹിച്ചിട്ടുണ്ട്. ആധുനിക വൈദ്യശാസ്ത്രമാണ് ഇതിന് ഒരു പ്രധാന കാരണം. T1900-ൽ 160 കോടിയായിരുന്ന ലോകജനസംഖ്യ ഇപ്പോൾ 700 കോടിയാണ്.
ടൈഫസ്
ടൈഫസ് എന്ന അസുഖം സാമൂഹികക്കുഴപ്പങ്ങളുണ്ടാകുമ്പോഴാണ് തല പൊക്കുന്നത്. ക്യാമ്പ് ഫീവർ, ജയിൽ ഫീവർ, ഷിപ്പ് ഫീവർ എന്നീ പേരുകളിൽ ഈ അസുഖം കാണപ്പെടാൻ കാരണം മനുഷ്യർ തിങ്ങിപ്പാർക്കുന്ന സ്ഥലങ്ങളിൽ അസുഖം തലപൊക്കുന്നതുകൊണ്ടാണ്. കുരിശുയുദ്ധങ്ങളുടെ കാലത്താണ് ഇത് ആദ്യമായി പ്രത്യക്ഷപ്പെടുന്നത്. യൂറോപ്പിൽ ആദ്യമായി അസുഖം 1489-ൽ സ്പെയിനിലാണ് നാശം വിതച്ചത്. ക്രിസ്ത്യൻ സൈനികരും മുസ്ലീമുകളും തമ്മിൽ ഗ്രാനഡയിൽ വച്ചു നടന്ന യുദ്ധസമയത്തായിരുന്നു ഇത്. സ്പെയിനിന്റെ 3,000 സൈനികർ യുദ്ധത്തിലും 20,000 പേർ ടൈഫസ് അസുഖം മൂലവുമാണ് മരിച്ചത്. 1528-ൽ 18000 ഫ്രഞ്ച് സൈനികർ ഇറ്റലിയിൽ വച്ച് ഈ അസുഖം മൂലം മരണമടഞ്ഞു. ഫ്രാൻസിന് ഇറ്റലിക്കുമേലുണ്ടായിരുന്ന ആധിപത്യം ഇതോടെ സ്പെയിനിന് അടിയറവയ്ക്കേണ്ടിവന്നു. 1542-ൽ ഓട്ടോമാൻ സാമ്രാജ്യത്തോട് യുദ്ധം ചെയ്യുകയായിരുന്ന 30,000 സൈനികർ ബാൾക്കൻ മേഖലയിൽ വച്ച് ടൈഫസ് മൂലം മരണമടഞ്ഞിരുന്നു.
മുപ്പതുവർഷ യുദ്ധത്തോടനുബന്ധിച്ച് (1618–1648), ഏകദേസം 80 ലക്ഷം ജർമനിക്കാർ ബ്യൂബോണിക് പ്ലേഗും ടൈഫസും കാരണം മരണമടഞ്ഞിരുന്നു. 1812-ൽ റഷ്യയിൽ വച്ച് നെപ്പോളിയന്റെ മഹത്തായ സൈന്യം നശിക്കാനുണ്ടായ കാരണങ്ങളിലൊന്ന് ടൈഫസ് ആയിരുന്നു. 450,000 സൈനികർ യുദ്ധത്തിനു പുറപ്പെട്ടെങ്കിലും 40,000 പേർ മാത്രമാണ് സൈനികച്ചിട്ടയിൽ തിരിച്ചെത്തിയത്. 1813-ന്റെ തുടക്കത്തിൽ നെപ്പോളിയൻ 500,000 സൈനികരെ റഷ്യയിലെ നാശം മറികടക്കാനായി പുതുതായി നിയമിച്ചു. ആ വർഷം 219,000 സൈനികർ ടൈഫസ് ബാധിച്ചുമരിച്ചു. അയർലാന്റിലെ പൊട്ടറ്റോ ഫാമിൻ കാരണമുണ്ടായ മരണങ്ങലിൽ ഒരു ഭാഗം ടൈഫസ് മൂലമായിരുന്നു.
ഒന്നാം ലോകമഹായുദ്ധസമയത്ത് ടൈഫസ് ഉദ്ദേശം 150,000 മരണങ്ങൾ സെർബിയയിൽ നടക്കാൻ കാരണമായി. 1918 മുതൽ 1922 വരെ ഉദ്ദേശം രണ്ടരക്കോടി ടൈഫസ് രോഗബാധയും 30 ലക്ഷം മരണങ്ങളും റഷ്യയിലുണ്ടായതായി കണക്കാക്കപ്പെടുന്നു. നാസി കോൺസൺ‌ട്രേഷൻ ക്യാമ്പുകളിലെ ധാരാളം മരണങ്ങൾ ടൈഫസ് മൂലമായിരുന്നു. രണ്ടാം ലോകമഹായുദ്ധസമയത്തെ യുദ്ധക്കുറ്റവാളികളെ പാർപ്പിച്ചിരുന്ന റഷ്യൻ ക്യാമ്പുകളിലും ടൈഫസ് മൂലം ധാരാളം മരണങ്ങളുണ്ടായിട്ടുണ്ട്. റഷ്യയുടെ തടവിലുണ്ടായിരുന്ന 57 ലക്ഷം നാസികളിൽ 35 ലക്ഷം പേർ ടൈഫസ് മൂലം മരിച്ചുവത്രേ.
വസൂരി
വേരിയോള എന്ന രോഗാണു മൂലമുണ്ടാകുന്ന പകർച്ചാസ്വഭാവമുള്ള അസുഖമാണ് വസൂരി. പതിനെട്ടാം നൂറ്റാണ്ടിന്റെ അവസാന സമയത്ത് നാലുലക്ഷം യൂറോപ്യന്മാർ ഓരോ വർഷവും ഈ അസുഖം മൂലം മരണമടയുന്നുണ്ടായിരുന്നു. ഇരുപതാം നൂറ്റാണ്ടിൽ 30 മുതൽ 50 കോടി വരെ മരണം വസൂരി കാരണമായി ഉണ്ടായിട്ടുണ്ടെന്നാണ് കണക്കാക്കപ്പെടുന്നത്. 1950-കളിൽ പോലും അഞ്ചു കോടി വീതം വസൂരി രോഗ കേസുകൾ ഓരോ വർഷവും ലോകത്തിൽ ഉണ്ടാകുന്നുണ്ടായിരുന്നു.
പത്തൊൻപതാം നൂറ്റാണ്ടിലും ഇരുപതാം നൂറ്റാണ്ടിലും നടന്ന പ്രതിരോധ കുത്തിവയ്പ്പ് പരിപാടികൾ കാരണം 1979 ഡിസംബറിൽ വസൂരി നിർമാർജ്ജനം ചെയ്യപ്പെട്ടു. നാളിതുവരെ പൂർണ്ണമായി ഇല്ലാതാക്കപ്പെട്ട ഒരേയൊരു അസുഖം വസൂരിയാണ്.
മീസിൽസ്
മീസിൽസ് പകരുവാനുള്ള സാദ്ധ്യത ഏറെയുള്ള അസുഖമാണ്. 90% ആൾക്കാരെയും പതിനഞ്ചു വയസ്സിനുള്ളിൽ മീസിൽസ് ബാധിക്കാറുണ്ട്. 1963-ൽ വാക്സിൻ തുടങ്ങും മുൻപ് വർഷം തോറും 30 ലക്ഷം മുതൽ 40 ലക്ഷം വരെ കേസുകൾ എല്ലാ വർഷവും അമേരിക്കയിൽ ഉണ്ടാകുമായിരുന്നു. കഴിഞ്ഞ 150 വർഷം കൊണ്ട് മീസിൽസ് ബാധ കാരണം ലോകത്ത് 20 കോടി ആൾക്കാർ മരിച്ചിട്ടുണ്ടാവും എന്ന് കരുതപ്പെടുന്നു. 2000-ൽ മാത്രം മീസിൽസ് ബാധ കാരണം ലോകത്ത് 777,000 ആൾക്കാർ മരിച്ചിട്ടുണ്ട്. ആ വർഷം ലോകത്ത് 4 കോടി മീസിൽസ് കേസുകളുണ്ടായിരുന്നു.
മീസിൽസ് മനുഷ്യ സമൂഹങ്ങളിൽ സ്ഥിരമായി നിലനിൽക്കുന്ന തരം അസുഖമാണ് (എൻഡെമിക് അസുഖം). ഇതുകാരണം ധാരാളം ആൾക്കാർക്ക് അസുഖത്തിനെതിരേ പ്രതിരോധശേഷിയുണ്ടാവും. ജനങ്ങൾക്ക് പ്രതിരോധശേഷിയില്ലാത്ത സ്ഥലങ്ങളിൽ മീസിൽസ് പുതുതായി എത്തിപ്പെട്ടാലുണ്ടാകുന്ന വിപത്ത് കടുത്തതായിരിക്കും. 1529-ൽ ക്യൂബയിൽ ഉണ്ടായ മീസിൽസ് ബാധയിൽ ജനങ്ങളിൽ മൂന്നിൽ രണ്ടാൾക്കാർ മരിച്ചുപോയി. ഇവർ ഇതിനു മുൻപുണ്ടായ വസൂരി ബാധയെ അതിജീവിച്ചവരായിരുന്നു. ഈ അസുഖം മെക്സിക്കോ, മദ്ധ്യ അമേരിക്ക, ഇൻക ജനത എന്നിവയ്ക്ക് വമ്പിച്ച നാശനഷ്ടമുണ്ടാക്കിയിട്ടുണ്ട്.
ക്ഷയം
ക്ഷയരോഗകാരിയായ മൈകോബാക്ടീരിയം ട്യൂബർക്കുലോസിസ് എന്ന അണു ലോകജനസംഖ്യയുടെ മൂന്നിലൊന്ന് ആൾക്കാരിലും കാണപ്പെടുന്നു. ഒരു സെക്കന്റിൽ ഒരാൾക്കെന്ന നിരക്കിൽ ഈ രോഗാണു പുതിയ ആൾക്കാരെ ബാധിക്കുന്നുമുണ്ട്. ഇത്തരം രോഗാണുബാധയുടെ 5–10% ആൾക്കാർക്ക് ഭാവിയിൽ ക്ഷയരോഗമുണ്ടാകാൻ സാദ്ധ്യതയുണ്ട് (രോഗാണു ബാധിച്ച എല്ലാവർക്കും രോഗമുണ്ടാവില്ല). അസുഖമുണ്ടായിക്കഴിഞ്ഞാൽ ശരിയായ ചികിത്സ ലഭിച്ചില്ലെങ്കിൽ പകുതിപ്പേരും മരിച്ചുപോകും. വർഷം തോറും 80 ലക്ഷം ആൾക്കാർക്ക് ക്ഷയരോഗബാധ ഉണ്ടാകുന്നുണ്ട്. 20 ലക്ഷം ആൾക്കാർ ഈ അസുഖം മൂലം ലോകമാസകലം വർഷം തോറും മരിക്കുന്നുണ്ട്.
പത്തൊൻപതാം നൂറ്റാണ്ടിൽ യൂറോപ്പിലെ പ്രായപൂർത്തിയായവരിൽ നാലിലൊന്ന് മരിച്ചിരുന്നത് ക്ഷയരോഗം കാരണമായിരുന്നു. 1918-ലും ഫ്രാൻസിൽ ആറു മരണങ്ങളിൽ ഒന്നിനു കാരണം ക്ഷയരോഗമായിരുന്നു. പത്തൊൻപതാം നൂറ്റാണ്ടിന്റെ അവസാനം യൂറോപ്പിലെയും വടക്കേ അമേരിക്കയിലെയും ജനസംഖ്യയുടെ 70 മുതൽ 90% വരെയാൾക്കാരെയും ക്ഷയരോഗാണു ബാധിച്ചിരുന്നു. പട്ടണങ്ങളിലെ തൊഴിലാളികളിൽ 40% പേരും മരിച്ചിരുന്നത് ക്ഷയരോഗം കാരണമായിരുന്നു. ഇറ്റുപതാം നൂറ്റാണ്ടിൽ പത്തു കോടി ആൾക്കാർ ക്ഷയരോഗം കാരണം മരിച്ചിട്ടുണ്ടെന്ന് കണക്കാക്കപ്പെടുന്നു. വികസ്വരരാജ്യങ്ങളിൽ ഇപ്പോഴും ക്ഷയരോഗം പ്രധാന ആരോഗ്യപ്രശ്നങ്ങളിലൊന്നാണ്. എയ്ഡ്സിന്റെ വരവ് വികസിത രാജ്യങ്ങളിലും ക്ഷയരോഗം പ്രധാന ആരോഗ്യപ്രശ്നങ്ങളിലൊന്നാക്കി മാറ്റിയിട്ടുണ്ട്.
കുഷ്ടരോഗം
മൈകോബാക്ടീരിയം ലെപ്രേ എന്ന രോഗാണുവാണ് കുഷ്ടരോഗത്തിന്റെ രോഗകാരി. രോഗാണുബാധയുണ്ടായി രോഗം വരാൻ അഞ്ചുവർഷമോ അതിൽ കൂടുതലോ എടുക്കുന്ന തരം ക്രോണിക് അസുഖമാണിത്. 1985-നു ശേഷം ഒന്നരക്കോടി ആ‌ൾക്കാരെ ഈ രോഗത്തിൽ നിന്ന് ചികിത്സ മൂലം രക്ഷപെടുത്തിയിട്ടുണ്ട്. 2002-ൽ, 763,917 പുതിയ കേസുകൾ കണ്ടുപിടിക്കപ്പെട്ടു. പത്തു ലക്ഷത്തിനും ഇരുപതു ലക്ഷത്തിനുമിടയിൽ ആ‌ൾക്കാർ ലെപ്രസി ബാധ കാരണം വികലാംഗരായിട്ടുണ്ടാവുമെന്ന് കരുതപ്പെടുന്നു.
600 മുതൽക്കെങ്കിലും ആൾക്കാരെ കുഷ്ടരോഗം ബാധിച്ചിരുന്നു എന്നതിന് ചരിത്രത്തിൽ തെളിവുകളുണ്ട്. ചൈന, ഈജിപ്റ്റ്, ഇന്ത്യ എന്നിവിടങ്ങളിലെ പുരാതന സംസ്കാരങ്ങൾ ഈ അസുഖത്തെ തിരിച്ചറിഞ്ഞിരുന്നു. ഉന്നത മദ്ധ്യകാലഘട്ടത്തിൽ പശ്ചിമ യൂറോപ്പിൽ ഇതിനു മുൻപുണ്ടായിട്ടില്ലാത്തവിധം കുഷ്ടരോഗബാധ പൊട്ടിപ്പുറപ്പെടുകയുണ്ടായി. കുഷ്ടരോഗികളെ ചികിത്സിക്കുന്ന പല ആശുപത്രികളും ഈ സമയത്ത് ഉയർന്നുവരുകയുണ്ടായി. പതിമൂന്നാം നൂറ്റാണ്ടിന്റെ ആദ്യ സമയങ്ങളിൽ 19,000 ആശുപത്രികൾ യൂറോപ്പിലുണ്ടായിരുന്നു എന്ന് കണക്കാക്കപ്പെട്ടിട്ടുണ്ട്.
മലേറിയ
ഭൂമദ്ധ്യരേഖാപ്രദേശത്തും അതിനടുത്തുള്ള പ്രദേശങ്ങളിലും മലേറിയ വ്യാപകമാണ്. അമേരിക്കൻ ഭൂഖണ്ഡങ്ങളുടെയും ഏഷ്യ, ആഫ്രിക്ക എന്നീ ഭൂഖണ്ഡങ്ങളുടെയും ഭാഗങ്ങളിൽ ഈ അസുഖം വ്യാപകമായി കാണപ്പെടുന്നു. എല്ലാ വർഷവും ഉദ്ദേശം 35 കോടി മുതൽ 50 കോടി വരെ മലേറിയ കേസുകളുണ്ടാകാറുണ്ട്. ഇരുപത്തൊന്നാം നൂറ്റാണ്ടിൽ മലേറിയ ചികിത്സയുടെ ഒരു പ്രധാന വെല്ലുവിളി മരുന്നുകൾക്കെതിരേ രോഗകാരി നേടുന്ന പ്രതിരോധശേഷിയാണ്. ആർട്ടെമിസിനിൻ എന്ന മരുന്നൊഴികെ ബാക്കി മിക്ക മരുന്നുകൾക്കെതിരേയും പ്രതിരോധം വ്യാപകമായി കണ്ടുവരുന്നുണ്ട്.
യൂറോപ്പ്, വടക്കേ അമേരിക്ക എന്നിവിടങ്ങളിൽ പണ്ട് മലേറിയ സാധാരണയായി കാണപ്പെട്ടിരുന്നു. ഇപ്പോൾ ഇവിടങ്ങളിൽ നിന്ന് ഈ അസുഖം തുടച്ചുനീക്കപ്പെട്ടിട്ടുണ്ട്. റോമാ സാമ്രാജ്യത്തിന്റെ തളർച്ചയ്ക്ക് മലേറിയ ഒരു കാരണമായിരുന്നിരിക്കാം. ഈ അസുഖത്തിന് റോമൻ ഫീവർ എന്ന് പേരുണ്ടായിരുന്നു. അടിമ വ്യാപാരത്തിനൊപ്പമാണ് പ്ലാസ്മോഡിയം ഫാൽസിപ്പാറം എന്ന മലേറിയ രോഗകാരി (മറ്റു സ്പീഷീസ് രോഗകാരികളുമുണ്ട്) അമേരിക്കയിൽ എത്തിപ്പെട്ടത്. വിർജീനിയയിലെ ജേംസ്ടൗൺ എന്ന കോളനി തകർത്തത് മലേറിയ എന്ന അസുഖമാണ്. 1830-കളോടെ ഈ അസുഖം പസഫിക് തീരത്തെത്തിയിരുന്നു. അമേരിക്കൻ ആഭ്യന്തരയുദ്ധസമയത്ത് രണ്ടു വശത്തുനിന്നുമുള്ള സൈനികർക്കായി 12 ലക്ഷം പേർക്ക് മലേറിയ ബാധ വന്നിരുന്നു. അമേരിക്കയുടെ തെക്കൻ സംസ്ഥാനങ്ങളിൽ 1930 കൾ വരെ ദശലക്ഷക്കണക്കിന് മലേറിയ ബാധകൾ ഉണ്ടാകുമായിരുന്നു.
മഞ്ഞപ്പനി
മഞ്ഞപ്പനി പലവട്ടം വിനാശകരമായ പകർച്ചവ്യാധികൾ ഉണ്ടാക്കിയിട്ടുണ്ട്. ന്യൂ യോർക്ക്, ഫിലാഡെൽഫിയ, ബോസ്റ്റൺ എന്നീ വടക്കൻ നഗരങ്ങളിൽ വരെ ഈ അസുഖം എത്തിയിട്ടുണ്ട്. 1793-ൽ അമേരിക്ക കണ്ടിട്ടുള്ള മഞ്ഞപ്പനി ബാധകളിൽ ഏറ്റവും മാരകമായ ഒന്നിൽ ഫിലാഡെൽഫിയയുടെ 10% ജനസംഖ്യ (5,000) പേർ മഞ്ഞപ്പനിക്കിരയായി. പ്രസിഡന്റ് ജോർജ്ജ് വാഷിംഗ്ടൺ ഉൾപ്പെടെ ജനങ്ങളിൽ പകുതിപ്പേരും നാടുവിട്ട് ഓടിപ്പോയിരുന്നു. പത്തൊൻപതാം നൂറ്റാണ്ടിൽ സ്പെയിനിൽ 300,000 ആൾക്കാർ മഞ്ഞപ്പനി ബാധിച്ച് മരിച്ചിട്ടുള്ളതായി കണക്കാക്കുന്നു. കോളനി വാഴ്ച്ചക്കാലത്ത് പടിഞ്ഞാറൻ ആഫ്രിക്ക മലേറിയ, മഞ്ഞപ്പനി എന്നീ അസുഖങ്ങൾ കാരണം വെള്ളക്കാരന്റെ ശവക്കുഴി എന്നായിരുന്നു അറിയപ്പെട്ടിരുന്നത്.
കാരണമറിയാത്തവ
വളരെ ഗുരുതരമായിരുന്നുവെങ്കിലും പൂർണ്ണമായി അപ്രത്യക്ഷമായ ചില അസുഖങ്ങളുണ്ട്. ഈ അസുഖങ്ങളുടെ കാരണമെന്താണെന്നു പോലും ഇപ്പോൾ അറിവില്ല. ഇംഗ്ലീഷ് വിയർപ്പ് എന്നു വിളിക്കപ്പെട്ടിരുന്ന ഒരസുഖം പതിനാറാം നൂറ്റാണ്ടിൽ ഇംഗ്ലണ്ടിനെ ബാധിച്ചിരുന്നു. ഞൊടിയിടയിൽ ഇത് ആൾക്കാരെ കീഴ്പ്പെടുത്തിയിരുന്നുവത്രേ. ബ്യൂബോണിക് പ്ലേഗ് എന്ന അസുഖത്തേക്കാൾ ഭയമുളവാക്കിയിരുന്ന ഈ അസുഖം എന്തുകൊണ്ടാണ് വന്നതെന്നത് ഇപ്പോഴും അജ്ഞാതമാണ്.
വൈറൽ ഹെമറാജിക് പനികൾ
ലാസ്സ ഫീവർ വൈറസ്, റിഫ്റ്റ് വാലി പനി, മാർബർഗ് വൈറസ്, എബോള വൈറസ്, ബൊളീവിയൻ ഹെമറാജിക് പനി എന്നിവ വലിയതോതിൽ പകരുന്നവയും വളരെ മാരകവുമായ അസുഖങ്ങളാണ്. ഇവ പാൻഡെമിക്കുകളാകാൻ സാദ്ധ്യതയുണ്ട്. രോഗബാധിതരായ ആൾക്കാർക്ക് രോഗലക്ഷണങ്ങൾ കാണിക്കുന്നതിനു മുൻപുള്ള ഇടവേള വളരെക്കുറവാണ് എന്നതാണ് ഈ അസുഖം പാൻഡെമിക് തലത്തിൽ പകരാത്തതിന്റെ ഒരു കാരണം. രോഗലക്ഷണങ്ങൾ കാണിക്കാൻ തുടങ്ങിയവരെ ഒറ്റപ്പെടുത്തി പകർച്ച തടയുക എളുപ്പമാണ്. എങ്കിലും മ്യൂട്ടേഷനുകളിലൂടെ ഈ അസുഖങ്ങൾ പകരുവാനുള്ള ശേഷി കൂടുതലായി നേടിയെടുത്തേക്കാം.
ആന്റീബയോട്ടിക് മരുന്നുകളോടുള്ള പ്രതിരോധം
ആന്റീബയോട്ടിക് മരുന്നുകൾ ബാധിക്കാത്ത ചില രോഗകാരികൾ ഇപ്പോൾ നിയന്ത്രണത്തിലായ പല അസുഖങ്ങളുടെയും തിരിച്ചുവരവിന് കാരണമായേക്കാം. സ്ഥിരമായി ഉപയോഗിച്ചുകൊണ്ടിരിക്കുന്ന മരുന്നുകളോട് പ്രതിരോധം കാണിക്കുന്ന തരം ക്ഷയരോഗാണു ഇത്തരം ആശങ്കയ്ക്കിടയാക്കുന്നുണ്ട്. പലതരം മരുന്നുകളോട് പ്രതിരോധം കാണിക്കുന്ന തരം ക്ഷയം പുതുതായി അഞ്ചുലക്ഷം പേരെ ഓരോ വർഷവും ബാധിക്കുന്നുണ്ട് എന്നാണ് കണക്ക്. ചൈനയിലും ഇന്ത്യയിലുമാണ് ഇത് കൂടുതലായി കാണപ്പെടുന്നത്. ലോകാരോഗ്യസംഘടനയുടെ കണക്കനുസരിച്ച് ലോകത്തിൽ 5 കോടി ആൾക്കാർക്ക് മൾട്ടി ഡ്രഗ് റെസ്റ്റിസ്റ്റന്റ് ട്യൂബർക്കുലോസിസ് (ഒന്നിൽ കൂടുതൽ മരുന്നുകളോട് പ്രതിരോധം കാണിക്കുന്ന തരം ക്ഷയം) ബാധിച്ചിട്ടുണ്ട്. ഇതിൽ 79 ശതമാനം അസുഖങ്ങളിലും മൂന്നോ അതിലധികമോ തരം ആന്റീബയോട്ടിക്കുകൾക്ക് എതിരേ പ്രതിരോധശേഷിയുള്ള ക്ഷയരോഗാണുവാണ് കാണപ്പെടുന്നത്. വളരെയധികം മരുന്നുകളോട് പ്രതിരോധം കാണിക്കുന്ന ക്ഷയം (XDR TB) 2006-ൽ ആഫ്രിക്കയിൽ കണ്ടെത്തുകയുണ്ടായി. ഇത് 49 രാജ്യങ്ങളിൽ പിന്നീട് കണ്ടെത്തിയിരുന്നു. വർഷം തോറും 40,000 ഇത്തരം കേസുകൾ പുതുതായി ഉണ്ടാകുന്നുണ്ടെന്ന് ലോകാരോഗ്യസംഘടന അനുമാനിക്കുന്നു.
കഴിഞ്ഞ ഇരുപതു വർഷമായി സ്റ്റാഫൈലോകോക്കസ് ഓറിയസ്, സെറേഷ്യ മാർസെസെൻസ്, എന്ററോകോക്കസ് തുടങ്ങിയ രോഗകാരികൾക്ക് വാൻകോമൈസിൻ, അമിനോഗ്ലൈക്കോസൈഡുകൾ, സെഫാലോസ്പോറിനുകൾ പോലുള്ള ആന്റീബയോട്ടിക്കുകൾക്കെതിരേ പ്രതിരോധശേഷി ലഭിച്ചിട്ടുണ്ട്. ആശുപത്രികളിൽ നിന്ന് ലഭിക്കുന്ന അസുഖങ്ങൾക്ക് പ്രധാന കാരണത്തിലൊന്നാണ് ഇത്തരം പ്രതിരോധശേഷിയുള്ള രോഗകാരികൾ. മെത്തിസിലിൻ എന്ന ആന്റീബയോട്ടിക്കുകൾക്കെതിരേ പ്രതിരോധശേഷി കാണിക്കുന്ന സ്റ്റാഫൈലോക്കോക്കസ് ഓറിയസ് പോലുള്ള രോഗകാരികൾ സമൂഹത്തിൽ തന്നെ കൂടുതലായി പരക്കുന്നുണ്ട്.
അനുചിതവും അധികവുമായ ആന്റീബയോട്ടിക് പ്രയോഗമാണ് രോഗകാരികൾക്ക് ഇത്തരം പ്രതിരോധശേഷി വർദ്ധിക്കാനുള്ള പ്രധാന കാരണം.
സാർസ്
2003-ൽ സിവിയർ അക്യൂട്ട് റെസ്പിറേറ്ററി സിൻഡ്രോം എന്ന തരം അസാധാരണ ന്യൂമോണിയ പാൻഡമിക് ആയി മാറുമോ എന്ന ഭീതിയുണ്ടായിരുന്നു. ഒരുതരം കൊറോണാ വൈറസ് ആണ് ഈ അസുഖത്തിന്റെ രോഗകാരി. ലോകാരോഗ്യ സംഘടനയുടെയും മറ്റും ഇടപെടൽ കാരണം രോഗം പകരുന്ന നിരക്ക് കുറയ്ക്കാനും പകർച്ചയ്ക്ക് തടയിടാനും പെട്ടെന്നു തന്നെ സാധിച്ചു. ഇത് ഈ പകർച്ചവ്യാധി പാൻഡെമിക് ആകാതിരിക്കാൻ കാരണമായി. പക്ഷേ ഈ അസുഖം തുടച്ചുനീക്കപ്പെട്ടിട്ടില്ല. ഇത് വീണ്ടും വരുവാൻ സാദ്ധ്യതയുണ്ട്.
എച്ച്.5എൻ.1 (പക്ഷിപ്പനി)
2004 ഫെബ്രുവരിയിൽ, പക്ഷിപ്പനി (ഏവിയൻ ഇൻഫ്ലുവൻസ) വൈറസിനെ വിയറ്റ്നാമിലെ പക്ഷികളിൽ കണ്ടെത്തി. ഇത് പുതിയ ഇനം വൈറസുകൾ പടരാനുള്ള സാദ്ധ്യതയെപ്പറ്റി ആശങ്കകൾക്കിടയാക്കി. മനുഷ്യരിലോ പക്ഷികളിലോ വച്ച് ഈ പക്ഷിപ്പനി വൈറസും മനുഷ്യരിൽ പടരുന്ന വൈറസും തമ്മിൽ സംയോജിക്കുകയാണെങ്കിൽ ഒരു പുതിയ ഇനം ഇൻഫ്ലുവൻസ വൈറസ് ഉണ്ടാവുകയും ഇത് മനുഷ്യരിൽ പെട്ടെന്ന് പടർന്നുപിടിക്കുകൗം അതി മാരകമാവുകയും ചെയ്യുമെന്നാണ് ഭീതി. ഇത്തരം പുതിയ ഇനം കാരണം ഒരു ആഗോള പാൻഡെമിക് ഉണ്ടാവാനുള്ള സാദ്ധ്യതയുണ്ട്.
2005 ഒക്റ്റോബറിൽ ഈ അസുഖം ടർക്കിയിൽ കണ്ടെത്തുകയുണ്ടായി. റഷ്യ, മംഗോളിയ, ചൈന എന്നിവിടങ്ങളിലും ഇതേ വൈറസിനെ കണ്ടെത്തിയിരുന്നു. റോമാനിയ, ഗ്രീസ് എന്നിവിടങ്ങളിലും വൈറസ് കണ്ടെത്തപ്പെടുകയുണ്ടായി. ക്രൊയേഷ്യ, ബൾഗേറിയ, ബ്രിട്ടൻ എന്നിവിടങ്ങളിലും ഈ വൈറസ് ആണെന്നു സംശയിക്കുന്ന കേസുകൾ കാണപ്പെട്ടു.
2007 നവംബറോടുകൂടി ധാരാളം എച്ച്5എൻ1 കേസുകൾ യൂറോപ്പിൽ സ്ഥിതീകരിച്ചു. ഒക്റ്റോബർ വരെ 59 ആൾക്കാർ മാത്രമേ H5N1 കാരണം മരിച്ചിരുന്നുള്ളൂ. ഇത് പഴയ ഇൻഫ്ലുവൻസ പാൻഡെമിക്കുകളുമായി താരതമ്യം ചെയ്യുമ്പോൾ അസാധാരണമാണ്.
പക്ഷിപ്പനിയെ ഇതുവരെ പാൻഡെമിക് എന്ന ഗണത്തിൽ പെടുത്താൻ സാധിക്കില്ല. മനുഷ്യരിൽ നിന്ന് മനുഷ്യരിലേയ്ക്ക് തുടർച്ചയായ രോഗപ്പകർച്ച ഇതുവരെ തുടങ്ങിയിട്ടില്ലാത്തതാണ് ഇതിനു കാരണം. പക്ഷികളിൽ നിന്ന് മനുഷ്യരിലേയ്ക്കാണ് ഇതുവരെ രോഗപ്പകർച്ചയുണ്ടായിട്ടുള്ളത്. തൊണ്ടയിലെയും ശ്വാസകോശത്തിലെയും റിസപ്റ്ററുകളുമായി സംയോജിച്ചാണ് സാധാരന ഇൻഫ്ലുവൻസ വൈറസുകൾ പകരുന്നതെങ്കിൽ പക്ഷിപ്പനി വൈറസുകൾക്ക് ശ്വാസകോശത്തിനുള്ളിൽ വളരെ ആഴത്തിലുള്ള റിസപ്റ്ററുകളുലൂടെയേ രോഗമുണ്ടാക്കാൻ സാധിക്കുന്നുള്ളൂ. ഇതാണ് മനുഷ്യരിൽ നിന്ന് മനുഷ്യരിലേയ്ക്ക് പകരാതിരിക്കാനുള്ള പ്രധാന കാരണം.
ജൈവയുദ്ധതന്ത്രം
1346-ൽ പ്ലേഗ് ബാധ മൂലം മരിച്ച മംഗോൾ പോരാളികളുടെ ശരീരങ്ങൾ ക്രിമിയയിലെ സൈന്യത്താൽ വളയപ്പെട്ടിരുന്ന കാഫ (ഇപ്പോൾ തിയോഡോഷ്യ) എന്ന നഗരത്തിന്റെ കോട്ടയ്ക്കകത്തേയ്ക്ക് വലിച്ചെറിഞ്ഞിരുന്നു. കോട്ടയുടെ ഉപരോധം നീണ്ടുപോയപ്പോൾ കോട്ടയ്ക്കുള്ളിലുള്ളവർക്കും അസുഖം ഉണ്ടാക്കാൻ വേണ്ടിയായിരുന്നു ഇത് ചെയ്തത്. ഈ നടപടി മൂലമാവണം യൂറോപ്പിൽ ബ്ലാക്ക് ഡെത്ത് എത്തിയതെന്ന് കരുതപ്പെടുന്നുണ്ട്.
അമേരിക്കൻ ആദിവാസികൾ പഴയലോകത്തുനിന്നുള്ള പര്യവേഷകരുമായി ബന്ധത്തിൽ വന്നതിനുശേഷം മാരക പാൻഡെമിക്കുകൾക്കിരയായ കാര്യം പ്രസ്താവിച്ചിരുന്നുവല്ലോ? ഇതിൽ ഒരു തവണയെങ്കിലും അസുഖമുണ്ടാക്കിയത് ജൈവ യുദ്ധത്തിലൂടെയായിരുന്നു. ബ്രിട്ടീഷ് കമാൻഡർ ജെഫ്രി ആംഹെർസ്റ്റ്, സ്വിസ്സ്-ബ്രിട്ടീഷ് ഓഫീസർ കേണൽ ഹെൻട്രി ബൗക്വെസ്റ്റ് എന്നിവർ വസൂരി രോഗാണുക്കളുള്ള പുതപ്പുകൾ ആദിവാസികൾക്ക് നൽകുകയുണ്ടായി. 1763-ൽ പോണ്ടിയാക്കിന്റെ കലാപം എന്ന യുദ്ധത്തിന്റെ ഭാഗമായായിരുന്നു ഇത് ചെയ്തത്. ഇതുമൂലം ആദിവാസികൾക്ക് രോഗബാധയുണ്ടായോ എന്ന കാര്യം വ്യക്തമല്ല.
ചൈനയും ജപ്പാനും തമ്മിലുള്ള യുദ്ധത്തിന്റെ (1937–1945) കാലത്ത് ജപ്പാന്റെ സൈന്യത്തിന്റെ, 731-ആം യൂണിറ്റ് ആയിരക്കണക്കിന് ചൈനക്കാരിൽ ജൈവയുദ്ധപരീക്ഷണങ്ങൾ നടത്തുകയുണ്ടായി. യുദ്ധത്തിൽ ചൈനക്കാർക്കുമേൽ ജൈവായുധങ്ങൾ പ്രയോഗിക്കുകയും ചെയ്തിട്ടുണ്ട്. പ്ലേഗ് ബാധിച്ച എലിച്ചെള്ളുകൾ, രോഗാനുക്കളുള്ള വസ്തുക്കൾ എന്നിവ വിവിധ ലക്ഷ്യങ്ങൾക്കുമേൽ വിമാനത്തിൽ നിന്ന് വർഷിക്കുകയായിരുന്നു ചെയ്തിരുന്നത്. കോളറ, ആന്തറാക്സ്, പ്ലേഗ് എന്നീ അസുഖങ്ങൾ ബാധിച്ച് നാലുലക്ഷത്തോളം ചൈനക്കാരായ സാധാരണക്കാർ യുദ്ധത്തിൽ കൊല്ലപ്പെട്ടിരുന്നു.
ആന്ത്രാക്സ്, എബോള, മാർബർഗ് വൈറസ്, പ്ലേഗ്, കോളറ, ടൈഫസ്, റോക്കി മൗണ്ടൻ സ്പോട്ടഡ് ഫീവർ, ടുളറീമിയ, ബ്രൂസല്ലോസിസ്, ക്യു ഫീവർ, മാച്ചുപോ, കോക്സീഡിയോയ്ഡസ് മൈകോസിസ്, ഗ്ലാൻഡേഴ്സ്, മിലിയോയ്ഡോസിസ്, ഷിഗല്ല, സിറ്റക്കോസിസ്, ജാപ്പനീസ് എൻകെഫലൈറ്റിസ് ബി, റിഫ്റ്റ് വാലി ഫീവർ, മഞ്ഞപ്പനി, വസൂരി എന്നീ അസുഖങ്ങൾ ഉപയോഗിച്ചുള്ള ജൈവയുദ്ധം ആവിഷ്കരിക്കുകയോ ആസൂത്രണം ചെയ്യപ്പെടുകയോ ചെയ്തിട്ടുണ്ട്.
1979-ൽ സോവിയറ്റ് യൂണിയനിലെ സ്വെർഡ്ലോവ്സ്ക് (യെകാറ്ററിംഗ്ബർഗ്) എന്ന പട്ടണത്തിൽ യുദ്ധാവശ്യത്തിനായി നിർമിച്ച ആന്തറാക്സ് സ്പോറുകൾ പുറത്തുപോവുകയുണ്ടായി. ഈ സംഭവത്തിനെ ബയോളജിക്കൽ ചെർണോബിൽ എന്ന് വിളിക്കാറുണ്ട്. 1980-കളുടെ അവസാനസമയത്ത് ചൈനയിൽ ഒരു ജൈവയുദ്ധസന്നാഹത്തിൽ ഇത്തരം ചോർച്ചയുണ്ടായിട്ടുള്ളതായി സംശയിക്കുന്നു. രക്തസ്രാവമുണ്ടാക്കുന്ന തരം പനി രണ്ടുതവണ ഇവിടെ പൊട്ടിപ്പുറപ്പെട്ടിരുന്നു. ഇത് ചോർച്ച മൂലമാണെന്നാണ് റഷ്യൻ വിദഗ്ദ്ധർ കരുതുന്നത്. 2009 ജനുവരിയിൽ അൾജീരിയയിൽ അൽ ക്വൈദ നടത്തിവന്ന ഒരു പരിശീലന പദ്ധതിയിൽ പങ്കെടുത്തിരുന്ന നാല്പതുപേർ പ്ലേഗ് ബാധിച്ച് മരണമടഞ്ഞിരുന്നു. ഇവർ ജൈവ ആയുധങ്ങൾ വികസിപ്പിക്കുകയായിരുന്നു എന്നാണ് ചില വിദഗ്ദ്ധർ കരുതുന്നത്. ഒന്നു രണ്ടു ദിവസങ്ങൾക്കു ശേഷം അൾജീരിയൻ ആരോഗ്യ മന്ത്രാലയം ഇത് നിഷേധിക്കുകയുണ്ടായി.
പുറത്തേയ്ക്കുള്ള കണ്ണികൾ
വർഗ്ഗം:ജൈവ അപായസാദ്ധ്യതകൾ വർഗ്ഗം:പകർച്ചവ്യാധികൾ വർഗ്ഗം:പാൻഡെമിക് വർഗ്ഗം:സാമ്പത്തിക പ്രശ്നങ്ങൾ വർഗ്ഗം:ആഗോള ആരോഗ്യം
ഇലഞ്ഞിമേൽ വള്ളിക്കാവ് ദേവീക്ഷേത്രം
വാനരന്മാരുടെ വാസംകൊണ്ടും വ്യത്യസ്തമായ പടയണി രീതികൊണ്ടും പ്രസിദ്ധമായ ഇലഞ്ഞിമേൽ വള്ളിക്കാവ് ഭഗവതീക്ഷേത്രം ചെങ്ങന്നൂർ താലൂക്കിലാണ് സ്ഥിതിചെയ്യുന്നത്. പത്തേക്കറോളം വിസ്തൃതിയുള്ള ക്ഷേത്രത്തിൽ എട്ടേക്കർ വള്ളികൾ പടർന്നുനില്കുന്ന കാവാണ്. ആദിശക്തി മാതാവിന്റെ(ദുർഗ്ഗ) അവതാരമായ ശ്രീ ഭദ്രകാളിയാണ് പ്രധാന പ്രതിഷ്ഠ. ദാരികനിഗ്രഹത്തിനു ശെഷം രൗദ്രഭാവത്തിൽ ആണ് പ്രതിഷ്ഠ സങ്കൽപ്പം. 1947 മുതൽ തിരുവിതാംകൂർ ദേവസ്വം ബോർഡിന്റെ അധീനതയിലുള്ളതാണീ ക്ഷേത്രം. മൃദംഗവിദ്വാൻ സുശീൽകുമാർ ഇവിടെയാണ്‌ അരങ്ങേറ്റം നടത്തിയത്.
മറ്റു പ്രത്യേകതകൾ
ഇവിടെ രണ്ട് ക്ഷേത്രങ്ങൾ ഉണ്ട് .വടക്കെകാവും, തെക്കെകാവും. വടക്കെകാവാണ് പ്രധാന ശ്രീകോവിൽ. ഇവിടെ ഉഗ്രരൂപിണിയായ 'രുധിര മഹാകാളിയാണ്" പ്രതിഷ്ഠ. വടക്കെകാവ് ബുധനൂർ പഞ്ചായത്തിലും തെക്കെകാവ് പുലിയൂർ പഞ്ചായത്തിലും ആണ്. രൗദ്ര മൂർത്തിയായതിനാൽ സ്ത്രീകൾ വടക്കേകാവിൽ പൊതുവേ പോകാറില്ല. കാളി അത്യുഗ്ര ഭാവത്തിൽ ആയതിനാൽ വടക്കേകാവിലെ നടയുടെ പുറത്തെ ഒരു വാതിലെ തുറക്കൂ. അതിനാൽ മറ്റുള്ളവർക്കും അവിടുത്തെ ബിംബം കണ്ടു തൊഴാൻ പറ്റില്ല. കുറുപ്പൻമാരാണ് ഇവിടെ പൂജ നടത്തുന്നത്. അകത്തുകണ്ടത് പുറത്തുപറയില്ല എന്ന പ്രതിജ്ഞയോടെ കുറുപ്പൻമാർ പൂജാദികർമങ്ങൾ നടത്തുന്നു. അടിമുറ്റത്തുമഠത്തിനാണ് ഇവിടുത്തെ തന്ത്രം. തന്ത്രിയാണ് പുലുക്കുറുപ്പിനെ പൂജാരിയായി നിയമിക്കുന്നത്. കൂടാതെ നടപ്പന്തൽ ക്ഷേത്രത്തിന്റെ തെക്ക് ഭാഗത്താണെങ്കിലും ക്ഷേത്രദർശനം കിഴക്കോട്ടാണ്. മദ്യമാണ് നിവേദ്യം.കണ്ട ചേകോൻ എന്ന തീയർ കുടുംബം നിവേദ്യം സമർപ്പിക്കാൻ അവകാശം. കളപ്പൊടിയാണ് ഈ കാവിലെ പ്രസാദം. അരിപ്പൊടി ,മഞ്ഞൾപ്പൊടി ,കരിപ്പൊടി,വാകയിലപ്പൊടി തുടങ്ങിയവ ചേർത്താണ് കളപ്പൊടി ഉണ്ടാക്കുന്നത്‌.
തെക്കേ കാവിൽ സൌമ്യ ഭാവത്തോടെ ഉള്ള ഭദ്രകാളി ദേവിയാണ് പ്രതിഷ്ഠ. എല്ലാവർക്കും ദർശനം നടത്താൻ പിന്നീട് നിർമ്മിച്ചതാണെന്ന് കരുതപ്പെടുന്നു. ബ്രാഹ്മണ പൂജയാണ്. സ്വാതികപൂജയാണിവിടെ, അതായത് രണ്ടുനേരം സാധാരണക്ഷേത്രത്തിലെ പോലെയുള്ള പൂജ. തേനും ,വറപ്പൊടിയും, തിരളിയുമാണ് ഇവിടുത്തെ നിവേദ്യം. ഇണ്ടിളിയപ്പൻ, യക്ഷി, ഭൂതഗണങ്ങൾ ഉപദേവതകൾ ഉണ്ട്. 2008 ഫെബ്രുവരി 18 തീയതി ഒരു ഭക്തന്റെ സമർപ്പണത്തിന്റെ ഭാഗമായി ഒരു പുതിയ ക്ഷേത്രം കൂടി ഈ കാവിൽ പണിയുകയും സിദ്ധവിനായകനെ പ്രതിഷ്ടിക്കുകയും ചെയ്തു. വാനരയൂട്ട്‌ പ്രധാനപ്പെട്ട ഒരു ചടങ്ങാണ്.
കച്ചയേറ്
ക്ഷേത്രത്തിൽ ഒരുമാസം നീണ്ടുനിന്ന ഉത്സവത്തിന് സമാപനം കുറിച്ചാണ് കച്ചയേറ് നടക്കുന്നത്. ക്ഷേത്രമുറ്റത്ത് കിഴക്കുപടിഞ്ഞാറും തെക്കുവടക്കുമായി നാല്പതോളം മീറ്റർ നീളത്തിലും എട്ടടിയോളം ഉയരത്തിലുമായി വൃക്ഷങ്ങളിൽ വലിച്ചുകെട്ടിയ രണ്ട് വടങ്ങളിലാണ് കച്ചയേറ് നടത്തിയത്.മുപ്പത്തിയൊന്നു മീറ്റർ നീളവും ആറുമുതൽ എട്ടുവരെ ഇഞ്ച് വീതിയുമുള്ള വെളുപ്പ്, കറുപ്പ്, ചുവപ്പ് നിറങ്ങളുള്ള തുണികളാണ് കച്ച.തപ്പിന്റെ മേളം മുറുകുമ്പോൾ കച്ചകൾ കൈയിലേന്തിയ ഭക്തർ ആർപ്പുവിളികളുമായി ക്ഷേത്രമുറ്റത്തേക്ക് ഓടിയെത്തി കച്ചകൾ വടത്തിൽ എറിഞ്ഞുപിടിപ്പിക്കും. ആദ്യത്തെ ഏറിനുതന്നെ വടത്തിൽ കച്ച പതിക്കുന്നത് അനുഗ്രഹമായി ഭക്തർ കരുതുന്നു. ദാരികാസുരനെ നിഗ്രഹിച്ച ഭദ്രാഭഗവതി, അസുരന്റെ വയർ പിളർന്ന് കുടൽമാലകൾ വലിച്ചെറിഞ്ഞു എന്ന ഐതിഹ്യമാണ് കച്ചയേറിനു പിന്നിൽ. കച്ചയേറിനുശേഷം കച്ചകൾ ശരീരത്തിൽ ചുറ്റി ബാലന്മാർ താവടിനൃത്തം ചവിട്ടും. ===പടയണി === സാധാരണ ക്ഷേത്രങ്ങളിലെ പോലത്തെ പടയണിരീതിയല്ല ഇവിടുത്തെത്. ഇവിടുത്തെ പടയണിക്ക് കോലങ്ങളില്ല. ഉറഞ്ഞുതുള്ളലില്ല. പടയണിയുടെ ആദ്യപടിയായി ഭദ്രാഭഗവതിയെ എഴുന്നള്ളിച്ച് പടയണി അമ്പലത്തിൽ പ്രതിഷ്ഠിച്ചശേഷം പടയണിവിളി നടക്കുന്നു. തുടർന്ന് തപ്പിന്റെ താളം മുറുകുമ്പോൾ പടയണിവേഷക്കാർ ക്ഷേത്രമൈതാനത്ത് നിരക്കും. തുടർന്ൻ മരമോന്ത, വെളിച്ചപ്പാട്, മരയ്ക്കാത്തി, വേടൻ, കുതിര, ജീവതഎടുത്ത പോറ്റിമാർ, പരദേശി, അപ്പൂപ്പൻ, അമ്മൂമ്മ, കാട്ടാളൻ, കാട്ടാളത്തി, പട്ടര്, ആയമ്മ, കാക്കാൻ, കാക്കാത്തി, ശർക്കര കടക്കാരൻ എന്നീ വേഷക്കാർ അണിനിരക്കും. ഇലന്തയും പടയും എന്നാണ് ഇവർ അറിയപ്പെടുന്നത്. ഓരോ വേഷവും രംഗത്തെത്തി ഹാസ്യരസ പ്രദായകമായ ചേഷ്ടകളും വാചക കസർത്തുക്കളും നടത്തി കാഴ്ചക്കാരെ രസിപ്പിക്കും. സമൂഹത്തിൽ നടമാടിക്കൊണ്ടിരിക്കുന്ന നന്മതിന്മകളെ വേർതിരിച്ചുകാട്ടാൻ ഭക്തിഫലിത സമ്മിശ്രമായ സംഭവങ്ങൾ ഇവർ കോർത്തിണക്കിയാണ് ഈ പടയണി അവതരിപ്പിക്കുക. ദാരികാസുരനെ നിഗ്രഹിച്ച് കുടൽമാലകൾ വലിച്ചെറിഞ്ഞ് സംഹാരരുദ്രയായ കാളിയുടെ കോപം ശമിപ്പിക്കുന്നതിനായി ശിവഗണങ്ങൾ കോമാളി വേഷംകെട്ടി വിക്രിയകൾകാട്ടി ഭഗവതിയെ രസിപ്പിച്ച് കോപം ശമിപ്പിച്ചുവെന്ന ഐതിഹ്യത്തിന്റെ ഓർമ പുതുക്കലാണ് ഇവിടത്തെ പടയണി. സാധാരണ പടയണികളിൽനിന്ന് വ്യത്യസ്തമായ ഈ പടയണി ഇലഞ്ഞിമേൽ വള്ളിക്കാവ് ക്ഷേത്രത്തിലെ ഏറ്റവും പ്രാധാന്യമർഹിക്കുന്ന ഉത്സവമാണ്.
അവലംബം
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ
ടെബർഡ നേച്ചർ റിസർവ്
കോക്കസസ് പർവതനിരകളുടെ പടിഞ്ഞാറൻ ഭാഗത്തിന്റെ വടക്കൻ ചരിവുകളിൽ സ്ഥിതിചെയ്യുന്ന ഒരു റഷ്യൻ പ്രകൃതി സംരക്ഷിത - 'സപ്പോവേഡ്‌നിക്' (കർശനമായ പാരിസ്ഥിതിക കരുതൽ) മേഖലയാണ് ടെബർഡ നേച്ചർ റിസർവ്‌ - Teberda Nature Reserve (Russian: Тебердинский) (also Teberdinsky) റഷ്യൻ ഫെഡറേഷനിൽ ഏറ്റവുമധികം ആളുകൾ സന്ദർശിക്കുന്ന പ്രകൃതി സംരക്ഷണ കേന്ദ്രമാണിത്, 2010ൽ 200,000 പേർ ഈ പ്രദേശം സന്ദർശിച്ചതായി രേഖപ്പെടുത്തിയിട്ടുണ്ട്. ഒരു ജനപ്രിയ ടൂറിസ്റ്റ് കോംപ്ലക്സും ("ഡോംബെ") ചുറ്റുമുള്ള പ്രദേശങ്ങളിലെ റിസോർട്ടുകളും റിസർവിൽ ഉൾപ്പെടുത്തിയിട്ടുണ്ട്.. ഈ ഭൂപ്രദേശത്തിന്റെ 31.7 ശതമാനം വനങ്ങളും 20 ശതമാനം പുൽമേടുകളും 8.5 ശതമാനം ഹിമാനികളും 38.4 ശതമാനം പാറകൂട്ടങ്ങലും 0.7 ശതമാനം വെള്ളവും നിറഞ്ഞതാണ് (157 തടാകങ്ങളും 109 ഹിമാനികളും ). കിഴക്ക് ടെബാർഡിൻസ്‌കി (65,792 ഹെക്ടർ (162,580 ഏക്കർ)), പടിഞ്ഞാറ് ആർക്കിസ് (19,272 ഹെക്ടർ (47,620 ഏക്കർ)) എന്നിങ്ങനെ രണ്ട് ഭാഗങ്ങളായി ഈ പ്രദേശത്തെ വേർതിരിച്ചിട്ടുണ്ട്. കോക്കസസ് സ്റ്റേറ്റ് നേച്ചർ റിസർവ് എന്ന "ബയോസ്ഫിയർ പോളിഗോൺ" 2010 ൽ ഈ രണ്ട് വിഭാഗങ്ങളെയും ബന്ധിപ്പിച്ചു. കറാച്ചെ-ചെർക്കസ് റിപ്പബ്ലിക്കിലെ കാരചായേവ്സ്കി ജില്ലയിലാണ് രണ്ട് മേഖലകളും സ്ഥിതി ചെയ്യുന്നത്. യുനെസ്കോ വേൾഡ് ബയോസ്ഫിയർ റിസർവിന്റെ ഭാഗമാണിത്. 84,996 ഹെക്ടർ വിസ്തൃതിയുള്ള ഈ റിസർവ് 1936 ൽ സൃഷ്ടിക്കപ്പെട്ടു.
ഭൂപ്രകൃതി
ടെബർഡ റിസർവിന്റെ തെക്കേ അതിർത്തി പ്രധാന കോക്കസസ് മലനിരകളിലൂടെ "ക്ലുഖോരി" കൊടുമുടിയിൽ നിന്ന് "ഹെർസോഗ്" വരെ പോകുന്നു. കിഴക്കൻ ഭാഗമായ ടെബാർഡിൻസ്കി, ടെബാർഡ നദിയുടെ ജലാശയത്തെ ഉൾക്കൊള്ളുന്നു. പടിഞ്ഞാറൻ ഭാഗമായ അർഖിസ് കിസ്ഗിച് നദിയുടെ താഴ്വരയാണ്. സമുദ്രനിരപ്പിൽ നിന്ന് 1,260 മുതൽ 4,047 മീറ്റർ വരെ ഉയരത്തിൽ വ്യത്യാസമുണ്ട്. ഈ പ്രദേശത്തെ ഏറ്റവും ഉയർന്ന കൊടുമുടികൾ ഡോംബെ-ഉൽജെൻ (4042 മീറ്റർ), ബൂ-ഉൽഗെൻ (3915 മീറ്റർ), ധലോവ്ചാറ്റ് (3870 മീറ്റർ), ബേല കയാ (3861 മീറ്റർ) എന്നിവയാണ്.
അവലംബം
വർഗ്ഗം:പ്രകൃതി സംരക്ഷണം വർഗ്ഗം:പ്രകൃതി
കിൻദ ഗോത്രം
അറേബ്യയുടെ തെക്കൻ പ്രദേശങ്ങളിൽ നിലനിന്നിരുന്ന ഒരു അറബ് ഗോത്രമാണ് കിൻദ ഗോത്രം ( كِنْدَة )
മൂന്നാം നൂറ്റാണ്ട് മുതലേ സബഇയ്യൻ രാജവംശത്തിന്റെ സഹകാരികളായ ബെദൂയിൻ ഗോത്രമായിരുന്ന കിൻദ. തുടർന്ന് വന്ന ഹിമ്യാർ സാമ്രാജ്യത്തിനും ഇവർ സേവനമനുഷ്ഠിച്ചു. അഞ്ചാം നൂറ്റാണ്ടിൽ മആദ് കോൺഫെഡറേഷൻ എന്ന പേരിൽ ഗോത്രങ്ങളെ ഏകീകരിച്ച് കിങ്ഡം ഓഫ് കിൻദ എന്ന ഭരണസംവിധാനം രൂപീകരിച്ചു. ആറാം നൂറ്റാണ്ടിന്റെ പകുതി വരെ ഈ രാജവംശം നിലനിന്നിരുന്നു. അക്കാലത്ത് ആ രാജകുടുംബത്തിലെ മിക്കവരും കൊല്ലപ്പെടുകയോ ഹദ്റമൗത്തിലേക്ക് നാടുകടത്തപ്പെടുകയോ ചെയ്തു. അവരിൽ പലരും യഹൂദ മതം സ്വീകരിച്ചപ്പോൾ അറേബ്യയുടെ മധ്യഭാഗത്തും വടക്കൻ പ്രദേശങ്ങളിലുമുള്ള ഇതേ ഗോത്രക്കാർ ക്രിസ്തുമതം സ്വീകരിച്ചു.
പ്രവാചകൻ മുഹമ്മദിന്റെ ആഗമനത്തോടെ ഇവർ ഇസ്‌ലാം സ്വീകരിച്ചു. പ്രവാചകന്റെ വിയോഗത്തോടെ കിൻദ ഗോത്രക്കാരിലെ ചില പ്രമുഖ കുടുംബങ്ങൾ പുതുതായി വന്ന ഖിലാഫത്തിനെതിരെ വിമതസ്വരമുയർത്തി. അടിച്ചമർത്തപ്പെട്ട ഈ കലാപത്തിനൊടുവിൽ അതിജീവിച്ച ഗോത്ര നേതാക്കൾ പിന്നീട് ഖിലാഫത്തിന് കീഴിൽ സേവനമനുഷ്ഠിച്ചു.
വർഗ്ഗം:ഗോത്രവംശങ്ങൾ
ലിംഗഭേദം (സാമൂഹികം)
അവലംബം
വർഗ്ഗം:ഫെമിനിസം വർഗ്ഗം:സാമൂഹിക നരവംശശാസ്ത്രം വർഗ്ഗം:ലിംഗ പഠനം
അലിക്സിയ
അലിക്സിയ അപോസൈനേസി കുടുംബത്തിലെ പൂച്ചെടികളുടെ ഒരു ഓസ്ട്രേലിയൻ ജനുസ്സാണ്. നിലവിൽ 106 ഇനങ്ങൾ കാണപ്പെടുന്നു. എന്നാൽ അലിക്സിയ സ്റ്റെല്ലാറ്റയും എ. ടിസ്സറേണ്ടിയും വളരെ വ്യത്യസ്തമാണ്. ഇത് ചിലപ്പോൾ ക്രിപ്റ്റിക് സ്പീഷീസുകളും ആയിരിക്കാം. ഇവയെക്കുറിച്ച് കൂടുതൽ പഠനം ആവശ്യമാണ്. കുറ്റിച്ചെടികൾ, വള്ളികൾ, പറ്റിപിടിച്ചു കയറുന്ന ചെടികൾ എന്നിവ ഇതിൽ ഉൾപ്പെടുന്നു. ചൈന, ഹിമാലയ, തെക്കുകിഴക്കൻ ഏഷ്യ, മലേഷ്യ, ഓസ്ട്രേലിയ, ന്യൂ കാലിഡോണിയ, പസഫിക് ദ്വീപുകൾ എന്നിവിടങ്ങളിൽ ഈ ജനുസ്സ് കാണപ്പെടുന്നു. ഓസ്ട്രേലിയയിൽ 14 വർഗ്ഗങ്ങളും 21 ഇനം പുതിയ കാലിഡോണിയയിലും പസഫിക് ഐലൻഡിലും ഹവായിയിലും 7 ഇനം കാണപ്പെടുന്നു.
അവലംബം
വർഗ്ഗം:സസ്യജനുസുകൾ വർഗ്ഗം:അപോസിനേസി കുടുംബം
കുമാർ വിശ്വാസ്
ഹിന്ദി ഭാഷയിലെ കവിയും അധ്യാപകനും ആണ് കുമാർ വിശ്വാസ് (ജനനം: 1970 ഫെബ്രുവരി 10). 1970 ഫെബ്രിവരി 10-ന് ഉത്തർപ്രദേശിലെ ഗാസിയാബാദ് ജില്ലയിലെ പിൽകുവിൽ ഗൗർ ബ്രാഹ്മിണ കുടുംബത്തിൽ പിതാവ് ചന്ദ്രപാൽ ശർമ മാതാവ് രമ ശർമ എന്നിവരുടെ ഏറ്റവും ഇളയ സന്തതിയായി ജനിച്ചു.
രാജസ്ഥാനിലെ ലാലാ ലജ്പത് റായ് കോളേജിൽ 1994ൽ ഹിന്ദി സാഹിത്യത്തിൽ അധ്യാപകനായി ജോലിയിൽ പ്രവേശിച്ചു. ഇദ്ദേഹം ആം ആദ്മി പാർട്ടിയുടെ നാഷണൽ എക്സിക്യൂട്ടിവ് അംഗമാണ്. 2014 ലോക്സഭാ തിരഞ്ഞെടുപ്പിൽ ഇദ്ദേഹം അമേതി മണ്ഡലത്തിൽ രാഹുൽ ഗാന്ധിക്കെതിരെ മൽസരിക്കും എന്ന് ആം ആദ്മി പാർട്ടി സൂചിപ്പിക്കുകയുണ്ടായി. അണ്ണാ ഹസാരെയുടെ നേത്രത്ത്വത്തിൽ 2011-ൽ നടന്ന അഴിമതി വിരുദ്ധ സമരത്തിൽ വിശ്വാസ് പങ്കെടുത്തിരുന്നു.
2008-ലെ വിവാദ വംശീയ പരാമർശം
2008ൽ റാഞ്ചിയിലെ നാഷനൽ ഇൻസ്റ്റിറ്റ്യൂട്ട് ഓഫ് ഫൗണ്ടറി ആൻഡ് ഫോർത്ത് ടെക്‌നോളജി സംഘടിപ്പിച്ച കാവ്യസന്ധ്യയിൽ പ്രസംഗിക്കവെ വിശ്വാസ് വംശീയമായ പരാമർശം നടത്തുകയുണ്ടായി. നേരത്തെ കേരളത്തിൽ നിന്നുള്ള കറുത്ത മെലിഞ്ഞ നഴ്സുമാരായിരുന്നു ആശുപത്രികളിൽ ഉണ്ടായിരുന്നത്. കണ്ടാൽ തന്നെ അറിയാതെ സഹോദരി എന്നു വിളിച്ചു പോവുകയും പലരും ബയോഡേറ്റയിൽ ഫോട്ടോ പോലും വയ്ക്കാൻ മടിച്ചിരുന്നു. എന്നാൽ ഉത്തരേന്ത്യയിൽ നിന്നുള്ള സുന്ദരികളായ നഴ്സുമാരാണ് ഇപ്പോൾ ആശുപത്രിയിൽ ഉള്ളത്. കുളിച്ചു പെർഫ്യൂം എല്ലാം പൂശി ഇവരെത്തുമ്പോൾ തന്നെ അസുഖമില്ലാത്തവർക്കും കൂടി ആശുപത്രിയിൽ കിടക്കാൻ തോന്നുമെന്നും കുമാർ വിശ്വാസ് പറയുകയുണ്ടായി.
കേരളത്തിന്റെ മുഖ്യമന്ത്രി ഉമ്മൻചാണ്ടിയും ആം ആദ്മി പാർട്ടി കേരള ഘടകവും ഉൾപ്പെടെ നിരവധി സംഘടനകൾ വിശ്വാസിനെതിരെ രംഗത്തു വന്നതിനെ തുടർന്ന് അദ്ദേഹം 2014 ജനുവരിയിൽ ക്ഷമ ചോദിച്ചിരുന്നു.
എ. രഘുനാഥ്
മലയാളചലച്ചിത്രരംഗത്തെ ഒരു പ്രമുഖ നിർമ്മാതാവായിരുന്നു '''എ. രഘുനാഥ്'''. . 1970ലെ തുറക്കാത്തവാതിൽ നിർമ്മിച്ചുകൊണ്ട് രംഗത്തെത്തി. തുടർന്ന് 16 സിനിമകളോളം നിർമ്മിച്ചു. 1985ൽ അദ്ധ്യായം ഒന്നുമുതൽ ആണ് അവസാനം നിർമ്മിച്ചത്. ===ചിത്രസംയോജനം ചെയ്ത ചലച്ചിത്രങ്ങൾ ===
ഭാര്യ അത്ര പോര
കഥാസാരം
നാല്പത് വയസ്സ് കഴിഞ്ഞ, ജീവിതം കൂടുതൽ ആസ്വദിക്കാൻ ആഗ്രഹിക്കുന്ന, സത്യനാഥൻ എന്ന സ്കൂൾ അധ്യാപകന്റെയും അദ്ദേഹത്തിന്റെ ഭാര്യയായ പ്രിയ എന്ന ബാങ്ക് ജീവനക്കാരിയുടെയും കഥയാണ് ഈ ചലച്ചിത്രം. അലസതയും, മദ്യവും കുടുംബങ്ങളിൽ സൃഷ്ടിക്കുന്ന അകൽച്ചയുടെ പശ്ചാത്തലത്തിലാണ് ഈ ചിത്രം ഒരുക്കിയിരിക്കുന്നത്. ആധുനിക മലയാളിയുടെ ജീവിതശൈലിയാണ് ഈ ചിത്രത്തിലൂടെ അവതരിപ്പിക്കുന്നത്.
അവലംബം
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:അക്കു അക്ബർ സംവിധാനം ചെയ്ത ചലച്ചിത്രങ്ങൾ
ലായി ഹരൗബ
300px|right|thumb|ലായി ഹരൗബ മെയ്തി വിഭാഗക്കാരുമായി ബന്ധപ്പെട്ട, പ്രാചീന ദേവതകളെ പ്രീതിപ്പെടുത്താൻ വേണ്ടി ആഘോഷിക്കുന്ന ഒരു മണിപ്പൂരി ഉത്സവമാണ് ലായി ഹരൗബ. ഉമാങ് ലായി എന്ന വനദേവതയോടുള്ള ആദരസൂചകമായി ആഘോഷിക്കുന്ന ഈ ഉത്സവം പരമ്പരാഗത ദേവതമാരോടും പൂർവ്വികന്മാരോടുമുള്ള ആരാധനയെ പ്രതിനിധാനം ചെയ്യുന്നു. അറ്റിയ ഷിദാബയുടെ ഇച്ഛയ്ക്കനുസരിച്ചുള്ള പ്രപഞ്ചോൽപത്തിയും സസ്യജന്തുജാലങ്ങളുടെ ആവിർഭാവങ്ങളും ഉൾക്കൊള്ളുന്ന ഉത്പത്തികഥകളുടെ അനുസ്മരണ ഉണർത്തുന്നതാണ് ഈ ഉത്സവം. . ലായി ഹരൗബ എന്ന പദത്തിന്റെ അർത്ഥം "ദൈവങ്ങളുടെ ഉല്ലാസം" എന്നാണ്.
പശ്ചാത്തലം
ഈ ഉത്സവത്തിന്റെ ഉത്ഭവം ഇങ്ങനെയാണ് : കൗബ്രു മലനിരകളിൽ വച്ച് ദൈവങ്ങളാണ് ആദ്യമായി ലായി ഹരൗബ നടത്തുന്നത്. തുടർന്ന് അവരുടെ പിന്തുടർച്ചക്കാർ ഇതിനെ അനുകരിക്കുകയും പ്രാചീനദേവതകൾ ചെയ്തുവന്നിരുന്നത് പോലെ ചെയ്തുപോരുകയും ചെയ്തു. അതുകൊണ്ട് അവരാരും തന്നെ പ്രപഞ്ചോൽപ്പത്തിയുടെയും ഭൂമിയിലെ വിവിധ ജീവജാലങ്ങളുടെ ഉത്ഭവത്തേയും കുറിച്ചുള്ള രഹസ്യവും പവിത്രവുമായ കഥ മറന്നില്ല.
മണിപ്പൂരിലും ചില മെയ്തി വിഭാഗക്കാരുടെ ഇടയിലും, മണിപ്പൂരെന്നത് പ്രാചീനദേവതകളുടെ നാടാണ്. അറ്റിയ ഷിദാബയെ അവരിലെ പരമോന്നത ദേവിയായി കണക്കാക്കുന്നു. അറ്റിയ ഷിദാബ, അപൻബ, അഷീബ എന്നിവരാണ് ഈ പ്രപഞ്ചത്തിന്റെ സൃഷ്ടി, സ്ഥിതി, സംഹാരം എന്നിവ യഥാക്രമം നിർവഹിച്ചു പോരുന്നത്. പൊഖാങ്ബ, സന്നമഹി, നോംഗ്പോക്ക് നിംഗ്തൗ എന്നിവരാണ് മെയ്തികളുടെ പ്രധാന പുരുഷദേവതകൾ. ലെയ്മരൽ ഷിദാബി, പാൻതൊയ്ബി എന്നിവർ സ്ത്രീദേവതകളുമാണ്. ഇതിനു 364 പ്രാചീനദേവന്മാരും അവരുടെ സഹചരന്മാരും മെയ്തികൾ ആരാധിക്കുന്ന പ്രധാനപ്പെട്ട ദേവതകളാണ്.
മെയ്തികളുടെ എല്ലാ വീടുകളിലും സന്നമഹിയേയും ലെയ്മരലിനെയും ആരാധിച്ചു പോരുന്നു. മറ്റ് ദൈവങ്ങളേയും 364 പ്രാചീനദേവന്മാരേയും ഗ്രാമങ്ങളിൽ സ്ഥിതിചെയ്യുന്ന "ഉമാങ് ലായ് ലൈസാങ്ങു"കളിലാണ് (വനപ്രദേശങ്ങളിൽ വിശാലമായ നിലങ്ങളിൽ സ്ഥിതിചെയ്യുന്ന ക്ഷേത്രങ്ങൾ) ആരാധിച്ചുപോരുന്നത്. സൃഷ്ടികർമ്മത്തിന്റെ അഭിവാജ്യഘടകത്തിന്റെ പ്രതീകമെന്ന നിലയിൽ "ഉമാങ് ലായി ഹരൗബ"യെ (വനദേവതകളുടെ ആഹ്ലാദോത്സവം) പ്രാചീനദേവതകളുടെ ആരാധനയായി എല്ലാ ഗ്രാമനിവാസികളും പ്രധാന ആഘോഷമായി കണക്കാക്കുന്നു. മെയ്തികൾ എല്ലാ സ്ത്രീപുരുഷന്മാരേയും ദേവീദേവന്മാരായി സങ്കൽപ്പിച്ച് ഹരൗബയിൽ പ്രാചീനദേവതകളുടെ വേഷം ചെയ്തുപോരുന്നു.
ലായി ഹരൗബ നൃത്തം
220px|thumb|right|പേണ - ലായി ഹരൗബ നൃത്തത്തിൽ ഉപയോഗിക്കുന്ന തന്ത്രിവാദ്യം മണിപ്പൂരിലെ ലായി ഹരൗബ ഉത്സവത്തിന്റെ ഭാഗമായി നടക്കുന്ന ഏറ്റവും പ്രധാനപ്പെട്ട ഒരു നൃത്തമാണിത്. ശിവനും പാർവതിയും ലീലയാടാനായി ഹിമാലയത്തിലെ കൈലാസം വിട്ട് മണിപ്പൂരിനു ചുറ്റുമുള്ള കുന്നുകളിലെത്തി. അവിടെ നിന്ന് നോക്കിയപ്പോൾ വെള്ളത്തിൽ താഴ്ന്നു കിടക്കുന്ന ഒരു അതിമനോഹരമായ താഴ്വര അവർ കണ്ടു. ശിവൻ തന്റെ തൃശ്ശൂലം കുന്നുകളിലിടിച്ചു. വെള്ളം വറ്റി, താഴ്വര അതിന്റെ പൂർണ്ണസൗന്ദര്യത്തോട് കൂടി പുറത്തു വന്നു. അവിടെയവർ തങ്ങളുടെ ലീലയ്ക്ക് രംഗമാക്കി. ഇതാണ് ലായി ഹരൗബയുടെ ഇതിഹാസം. പങ് എന്ന ചെണ്ടയും പേണ എന്ന തന്ത്രിവാദ്യവും ആ നൃത്തത്തിൽ ഉപയോഗിക്കപ്പെടുന്നു. ഹൈന്ദവപൂർവ്വകാലത്തെ മണിപ്പൂരിലാണ് ലായി ഹരൗബ ഉത്ഭവം കൊണ്ടത്. ഗ്രാമദൈവങ്ങൾക്ക് അർപ്പിതമാണ് ഈ നൃത്തം. മായിബകൾ (പുരോഹിതന്മാർ), മായിബികൾ (പുരോഹിതകൾ) എന്നിവരാണ് ഇതിലെ മുഖ്യ പങ്കാളികൾ. കാരണം ലായി ഹരൗബ കേവലം വിനോദം മാത്രമല്ല, ഒരനുഷ്ഠാനം കൂടിയാണ്. പ്രപഞ്ചത്തിന്റെയും മനുഷ്യരുടെയും സൃഷ്ടിയുടെ പ്രതീകമാണ് ഈ നൃത്തം. നർത്തകരിലേക്ക് ദിവ്യചൈതന്യം പ്രവഹിക്കുന്നതോടെ നൃത്തം മൂർധന്യത്തിലെത്തുന്നു. പിന്നെ സ്ത്രീയും പുരുഷനും ജോഡികളായാണ് നൃത്തം ചെയ്യുക. ഖംബയുടെയും തോയിബിയുടെയും അനശ്വര പ്രേമകഥയാകുന്നു ഇതിവൃത്തം. ഇവിടെ സ്ത്രീയും പുരുഷനും ഭാര്യാഭർത്താക്കന്മാരാകുന്നു. മണിപ്പൂരിലെ ഏറ്റവും പ്രാചീനമായ നൃത്തരൂപമാണ് ലായി ഹരൗബ. എങ്കിലും ഇതിന്റെ പ്രാചീനശുദ്ധി ഏറെക്കുറെ നിലനിൽക്കുന്നുണ്ട്.
ഉത്സവം
പ്രധാനമായി ആറ് തരം ലായി ഹരൗബകളാണുള്ളത്. ആറെണ്ണത്തിലേയും വ്യത്യാസങ്ങൾ വിശാലമാണെങ്കിലും ഇവയുടെയെല്ലാം പ്രമേയം ഒന്നു തന്നെയാണ്. ഈ വ്യത്യാസങ്ങൾ ഇവയുടെ നടപടിക്രമങ്ങളിലും, സാംസ്കാരിക കാഴ്ചപ്പാടുകളിലുമാണ്; അല്ലാതെ ലായി ഹരൗബയുടെ അന്തർജ്ഞാനത്തിലോ, തത്ത്വശാസ്ത്രത്തിലോ അല്ല. വ്യത്യസ്തങ്ങളായ ലായി ഹരൗബകൾ ഇവയാണ്:
ലായി ഹരൗബ ഇഷെയ്
ലായി ഹരൗബ നടക്കുമ്പോൾ ആലപിക്കുന്ന പ്രശസ്തമായ നാടോടി ഗാനമാണ് ലായി ഹരൗബ ഇഷെയ്. ലൈംഗിക ആത്മീയതയുടെ മറച്ചുവയ്ക്കപ്പെട്ടിരിക്കുന്ന പരാമർശങ്ങൾ refഉൾക്കൊള്ളുന്നതാണ് ഈ ഗാനത്തിന്റെ വരികൾ. ഗാനത്തിന്റെ പ്രധാന ഗുണം എന്നു പറയുന്നത് ഇതിന്റെ ഈണത്തിലുള്ള ക്രമാവർത്തനമാണ്.
അവലംബം
വർഗ്ഗം : ഇന്ത്യയിലെ നൃത്തങ്ങൾ
നോക്റ്റിലൂസന്റ് മേഘങ്ങൾ
സന്ധ്യ കഴിഞ്ഞും പ്രകാശം പ്രതിഫലിപ്പിച്ചു കാണപ്പെടുന്ന മേഘങ്ങളെയാണ് നോക്റ്റിലൂസന്റ് മേഘങ്ങൾ എന്നു വിളിക്കുന്നത്. (രാത്രിയിൽ തിളങ്ങുന്നവ). വേനൽക്കാലത്ത്, ഭൂമദ്ധ്യരേഖയുടെ അകലെയായി ഉയർന്ന അക്ഷാംശങ്ങളിൽ മേഘങ്ങൾ പാളിയിൽ കാണപ്പെടുന്നു. നേരിട്ട് ഭൂമിയിൽ നിന്നതിനെ കാണാൻ കഴിയില്ല. ഭൗമോപരിതലത്തിൽ ഇരുൾ മൂടിയതിനു ശേഷവും ഉയർന്ന അക്ഷാംശങ്ങളിൽ സൂര്യപ്രകാശം ദൃശ്യമാകുന്നതാണിതിനു കാരണം.
പ്രത്യേകതകൾ
നിന്ന്
അവലംബം
വർഗ്ഗം:മേഘങ്ങൾ
ഡസ്കി ലാബറിന്ത്
ഇന്ത്യയുടെ വടക്ക് കിഴക്കൻ പ്രദേശങ്ങൾ,അസം,ബർമ,തായ്ലാൻഡ്,ലാവോസ്,വിയറ്റ്നാം എന്നീ പ്രദേശങ്ങളിൽ കാണപ്പെടുന്ന ഒരിനം പൂമ്പാറ്റയാണ് ഡസ്കി ലാബറിന്ത്. Neope yama എന്നാണ് ഇതിന്റെ ശാസ്ത്രനാമം.
ആവാസം
ഇന്ത്യയിൽ ആസ്സാം,മണിപ്പൂർ,നാഗാലാൻഡ്‌ എന്നീ സംസ്ഥാനങ്ങളിൽ  മേയ്, ജൂൺ  മാസങ്ങളിലാണ് ഇവയെ ധാരാളമായി കണ്ടു വരുന്നത്.
അവലംബം
വർഗ്ഗം:ചിത്രശലഭങ്ങൾ
അനു ആഗ
വനിതാ വ്യവസായ പ്രമുഖയും സാമൂഹികപ്രവർത്തകയുമാണ് അനു ആഗ(ജനനം:3 ആഗസ്ററ് 1942) 1996 മുതൽ 2004 വരെ വ്യവസായസ്ഥാപനമായ തെർമാക്‌സ് ഇന്ത്യയുടെ ചെയർപേഴ്‌സണായിരുന്നു. മേയ് 2012 ൽ രാജ്യസഭയിലേക്ക് നാമ നിർദ്ദേശം ചെയ്യപ്പെട്ടു.
ജീവിതരേഖ
മുംബൈയിൽ ജനിച്ചു. സെന്റ് സേവ്യേഴ്സ് കോളേജിൽ നിന്ന് സോഷ്യൽ വർക്കിൽ ബിരുദം നേടി. വിദ്യാഭ്യാസ മേഖലയിൽ ഇടപെടുന്ന നിരവധി എൻ.ജി.ഒകളുമായി ബന്ധപ്പെട്ട് പ്രവർത്തിച്ചു.
പുറം കണ്ണികൾ
വർഗ്ഗം:1942-ൽ ജനിച്ചവർ
വർഗ്ഗം:ഓഗസ്റ്റ് 3-ന് ജനിച്ചവർ
വർഗ്ഗം:വനിതാ രാജ്യസഭാംഗങ്ങൾ വർഗ്ഗം:ഇന്ത്യൻ വിദ്യാഭ്യാസ വിദഗ്‌ദ്ധർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ ശതകോടീശ്വരന്മാർ വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ വർഗ്ഗം:സാമൂഹ്യപ്രവർത്തനത്തിന് പത്മശ്രീ പുരസ്കാരം ലഭിച്ചവർ
ഗ്ലോബൽ ലൈബ്രറി ഓഫ് വിമൻസ് മെഡിസിൻ
ഗ്ലോബൽ ലൈബ്രറി ഓഫ് വിമൻസ് മെഡിസിൻ 2008 നവംബർ 20-ന് ആരംഭിച്ച സ്ത്രീകളുടെ ആരോഗ്യത്തെക്കുറിച്ചുള്ള ക്ലിനിക്കൽ വിവരങ്ങളുടെ സൗജന്യവും പൊതുവായി ലഭ്യമായതുമായ ഒരു ഉറവിടമാണ്. ഒബ്സ്റ്റട്രിക്ക്‌സ്റ്റുകൾ, ഗൈനക്കോളജിസ്റ്റുകൾ, പ്രത്യുൽപാദന ആരോഗ്യ വിദഗ്ധർ എന്നിവർക്ക് വിദഗ്ധ പിന്തുണ നൽകുക എന്നതാണ് ഇതിന്റെ ഉദ്ദേശ്യം.
750-ലധികം സ്പെഷ്യലിസ്റ്റുകൾ സൈറ്റിന് സംഭാവന നൽകിയിട്ടുണ്ട്. സ്ത്രീകളുടെ ചികിത്സയിലെ ഒട്ടുമിക്ക കാര്യങ്ങളിലും പ്രത്യേകമായി കമ്മീഷൻ ചെയ്തിട്ടുള്ളതും, നിരന്തരം അവലോകനം ചെയ്യുകയും, അപ്ഡേറ്റ് ചെയ്യുകയും ചെയ്യുന്ന വലിയതും തുടർച്ചയായി വളരുന്നതുമായ ഒരു ലൈബ്രറിയാണ് ഇതിന്റെ പ്രധാന സവിശേഷത. വിജയകരമായി പഠനം പൂർത്തിയാക്കുന്നവർക്ക് പഠനം പൂർത്തിയാക്കിയതിന്റെ സർട്ടിഫിക്കറ്റുകളും കണ്ടിന്യുവിങ്ങ് പ്രൊഫഷണൽ ഡവലപ്മെൻ്റ് അവാർഡുകളും (FIGO - ഇന്റർനാഷണൽ ഫെഡറേഷൻ ഓഫ് ഗൈനക്കോളജി ആൻഡ് ഒബ്സ്റ്റട്രിക്സ്-ൽ നിന്ന്) നൽകുന്ന ഒരു ഓൺലൈൻ ലേണിംഗ് അസസ്‌മെന്റ് ഓപ്‌ഷൻ അവതരിപ്പിച്ചത് ഈയിടെയാണ്.
നഴ്‌സുമാർ, മിഡ്‌വൈഫ്‌മാർ, മറ്റ് ആരോഗ്യ പ്രവർത്തകർ എന്നിവർക്ക് പ്രായോഗിക മാർഗനിർദേശം നൽകുന്ന സുരക്ഷിത മാതൃത്വത്തെക്കുറിച്ചുള്ള വിപുലമായ വിഭാഗവും സൈറ്റിൽ ഉൾപ്പെടുന്നു. കൂടാതെ പരിചരണം നൽകുന്നവർക്ക് അവരുടെ ദൈനംദിന ജോലി സമയത്ത് തന്നെ വിവർക്കളിലേക്ക് പ്രവേശനം നൽകുന്നതിന് ഇത് ഒരു സൗജന്യ സുരക്ഷിത മാതൃത്വ ആപ്പ് വാഗ്ദാനം ചെയ്യുന്നു. ഗ്ലോബൽ ലൈബ്രറി നൽകുന്ന വിവരക്കൾ എല്ലായിടത്തും പ്രസക്തമാണെങ്കിൽ തന്നെയും ഇത്, വികസ്വര രാജ്യങ്ങളുടെ ആവശ്യങ്ങളിൽ പ്രത്യേക ശ്രദ്ധ കേന്ദ്രീകരിക്കുന്നു.
ലണ്ടനിലെ കിംഗ്സ് കോളേജിലെ ഗ്ലോബൽ വിമൻസ് ഹെൽത്ത് പ്രൊഫസർ പീറ്റർ വോൺ ഡാഡെൽസെൻ ആണ് നിലവിലെ ചീഫ് എഡിറ്റർ.
ഹെൽത്ത് ഓൺ ദി നെറ്റ് ഫൗണ്ടേഷന്റെ "വിശ്വസനീയമായ ആരോഗ്യ വിവരങ്ങൾക്കായുള്ള ഹോൺകോഡ് സ്റ്റാൻഡേർഡിന് പൂർണ്ണമായും അനുസൃതമായത്" ആണെന്ന് വെബ്‌സൈറ്റ് സാക്ഷ്യപ്പെടുത്തിയിട്ടുണ്ട്.
സ്ത്രീകളുടെ ക്ഷേമം
ലോകമെമ്പാടുമുള്ള ആരോഗ്യ വിദഗ്ധർക്ക് സ്ത്രീകളുടെ ആരോഗ്യത്തെ കുറിച്ചുള്ള ഏറ്റവും പുതിയതും അത്യാധുനികവുമായ വിവരങ്ങളിലേക്ക് ഉടനടി പ്രവേശനം നൽകാനുള്ള ശ്രമവും ശ്രമവും നടത്താനുള്ള ശ്രമമാണ് The Welfare of Women global health programme (വനിതാ ക്ഷേമത്തിന്റെ ആഗോള ആരോഗ്യ പരിപാടി).
പ്രത്യേകിച്ചും, മുൻകാലങ്ങളിൽ, ശ്രദ്ധാപൂർവം സംയോജിപ്പിച്ച രീതിയിൽ പുതിയ സാങ്കേതികവിദ്യകളുടെയും സമീപനങ്ങളുടെയും ഒരു ശ്രേണി ഉപയോഗിച്ച് അത്തരം വിവരങ്ങൾ ഏറ്റവും ആവശ്യമുള്ളവർക്ക് ഫലപ്രദമായി സംപ്രേഷണം ചെയ്യുന്നത് പരിമിതപ്പെടുത്തിയ പ്രധാന ഘടകങ്ങളെ അഭിസംബോധന ചെയ്യാൻ പ്രോഗ്രാം ശ്രമിക്കുന്നു. അഭിസംബോധന ചെയ്ത ഘടകങ്ങളിൽ ഭാഷ (പ്രോഗ്രാം ബഹുഭാഷാ), വിതരണം (ഇന്റർനെറ്റും മൊബൈൽ ഫോൺ സാങ്കേതികവിദ്യകളും സംയോജിപ്പിച്ച് കവറേജ് വർദ്ധിപ്പിക്കുക), ഇന്ററാക്റ്റിവിറ്റി (വായനക്കാരുടെ ഇടപെടലിനുള്ള ഓപ്‌ഷനുകൾ വാഗ്ദാനം ചെയ്യുന്നു), ഔട്ട്‌റീച്ച് (ആഗോള വിതരണം, പ്രാദേശിക നെറ്റ്‌വർക്കുകളുടെ സഹായത്തോടെ) കൂടാതെ ദേശീയ സമൂഹങ്ങൾ, തുടർച്ചയായ അപ്‌ഡേറ്റ്, വിപുലീകരണം എന്നിവയുണ്ട്.
ഈ രീതിയിൽ, ലോകമെമ്പാടുമുള്ള അർപ്പണബോധമുള്ള നിരവധി ആരോഗ്യപരിപാലന പ്രൊഫഷണലുകളുടെ പ്രവർത്തനത്തിന് ഈ പ്രോഗ്രാം എളിമയുള്ളതും എന്നാൽ പ്രായോഗികവുമായ സംഭാവന നൽകുമെന്ന് പ്രതീക്ഷിക്കുന്നു.
പുറം കണ്ണികൾ
വർഗ്ഗം:സ്ത്രീകളുടെ ആരോഗ്യം
പായിപ്ര രാധാകൃഷ്ണൻ
മലയാള എഴുത്തുകാരൻ, കോളമിസ്റ്റ്, പത്രാധിപർ, സാംസ്കാരിക നിരീക്ഷകൻ എന്നീ നിലകളിൽ ശ്രദ്ധേയനാണ് പായിപ്ര രാധാകൃഷ്ണൻ. 1991-1995 കാലഘട്ടത്തിൽ കേരള സാഹിത്യ അക്കാദമിയുടെ സെക്രട്ടറിയായിരുന്നു. അക്ഷയ പുസ്തകനിധിയുടെ പ്രസിഡന്റും ആർഷവിദ്യാപീഠത്തിന്റെ ഡയറക്ടറുമാണ്. കലാകൗമുദി പ്രതിവാരത്തിൽ ആഴ്ചവെട്ടം എന്ന സാംസ്കാരിക വിമർശക കോളം എഴുതുന്നു. ചെറുകഥകൾ, ഉപന്യാസങ്ങൾ, കുട്ടികളുടെ സാഹിത്യം എന്നീ മേഖലകളിൽ അനേകം പുസ്തകങ്ങൾ രചിച്ചിട്ടുണ്ട്. നിരവധി അന്താരാഷ്ട്ര, ദേശീയ സാഹിത്യ പരിപാടികളിലും പുസ്തകമേളകളിലും അദ്ദേഹം കേരളത്തെ പ്രതിനിധീകരിച്ചു.
സ്വകാര്യ ജീവിതം
എറണാകുളം ജില്ലയിലെ പായിപ്ര ഗ്രാമത്തിൽ വടക്കാഞ്ചേരി അകത്തൂട്ടു ഭാർഗവി കുഞ്ചമ്മ, മേത്തല തട്ടായത്ത് പുത്തൻകോട്ടയിൽ നീലകണ്ഠൻ കാർത്താവ് എന്നിവരുടെ മകനായി രാധാകൃഷ്ണൻ ജനിച്ചു. ഗവൺമെന്റ് യു‌പി‌എസ് പായിപ്ര, ജി‌എച്ച്എസ് ചെറുവത്തൂർ, ശ്രീശങ്കര വിദ്യാപീഠം, മഹാരാജാസ് കോളേജ്, എറണാകുളം, എൻ‌എസ്‌എസ് കോളേജ്, ചങ്ങനാശ്ശേരി എന്നിവിടങ്ങളിൽ നിന്നും പഠനം പൂർത്തിയാക്കി. സിവിൽ സപ്ലൈസ് വകുപ്പിലും പൊതുവിദ്യാഭ്യാസ വകുപ്പിലും ജോലി ചെയ്തു. ഹൈസ്കൂൾ അദ്ധ്യാപകനായി ജിഎച്ച്എസ്എസ്, മേത്തലയിൽ നിന്ന് 2007 ൽ വിരമിച്ചു. മലയാളം നോവലിസ്റ്റും എഴുത്തുകാരിയുമാണ് ഭാര്യ നളിനി ബേക്കൽ. അവർക്ക് രണ്ട് മക്കളുണ്ട്, ഡോ. അനുരാധ ദിലീപ് ആയുർവേദ മെഡിക്കൽ ഓഫീസറായി ജോലി ചെയ്യുന്നു. എഴുത്തുകാരിയായ മകൾ അനുജ അകത്തൂട്ട് കാർഷിക സാമ്പത്തിക വിദഗ്ധയാണ്.
ബാഹ്യ ലിങ്കുകൾ
വർഗ്ഗം:കുട്ടികളുടെ ഇന്ത്യൻ എഴുത്തുകാർ വർഗ്ഗം:എറണാകുളം ജില്ലയിൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1952-ൽ ജനിച്ചവർ
ഉനലക്ലീറ്റ്, അലാസ്ക
ഉനലക്ലീറ്റ് എന്ന പട്ടണം നോം സെൻസസ് ഏരിയയിൽ ഉൾപ്പെട്ട അമേരിക്കൻ ഐക്യനാടുകളിലെ അലാസ്ക സംസ്ഥാനത്തെ ഒരു പട്ടണമാണ്. അലാസ്ക സംസ്ഥാനത്തിന്റെ പടിഞ്ഞാറുഭാഗത്താണ് ഇതിന്റെ സ്ഥാനം. 2010 ലെ യു.എസ്. സെൻസസ് പ്രകാരം ഈ പട്ടണത്തിലെ ജനസംഖ്യ 688 ആയിരുന്നു. ഉലനക്ലീറ്റും പരിസരപ്രദേശങ്ങളും സാൽമൺ മത്സ്യം, കിങ് ക്രാബ് എന്നിവ പിടിക്കുന്നതിന് വളരെ പ്രസിദ്ധമാണ്. 1830 കളിൽ റഷ്യൻ-അമേരിക്കൻ കമ്പനി ഇവിടെയൊരു വ്യവസായ കേന്ദ്രം സ്ഥാപിച്ചിരുന്നു.
ഭൂമിശാസ്ത്രം
ഉനലക്ലീറ്റ് പട്ടണം ഉനലക്ലീറ്റ് നദീമുഖത്താണ് സ്ഥിതി ചെയ്യുന്നത്. നോം പട്ടണത്തിന് 148 മൈൽ തെക്കുകിഴക്കും ആങ്കറേജിന് 395 മൈൽ വടക്കുപടിഞ്ഞാറുമായി സ്ഥിതി ചെയ്യുന്ന ഉനക്ലീറ്റ് പട്ടണത്തിന്റെ അക്ഷാംശ രേഖാംശങ്ങൾ 63°52′44″N 160°47′23″W (63.878907, -160.789680).[3] ആണ്. ശൈത്യകാലം തണുപ്പുള്ളതും വരണ്ടതുമാകുന്നു. വേനൽക്കാലത്തെ ശരാശരി താപനില 47 മുതല് 62 °F വരെയാണ് (8 മുതൽ 17 °C വരെ). അമേരിക്കൻ ഐക്യനാടുകളുടെ സെൻസസ് രേഖകൾ പ്രകാരം പട്ടണത്തിന്റെ വിസ്തൃതി 5.1 ചതുരശ്ര മൈലാണ്. ഇതിൽ 2.9 ചതുരശ്ര മൈൽ കരഭാഗവും ബാക്കി 2.3 ചതുരശ്ര മൈൽ പ്രദേശം വെള്ളവും ഉൾപ്പെട്ടിരിക്കുന്നു.
ജനവിഭാഗങ്ങൾ
ഈ ചെറുപട്ടണത്തിലെ ജനസംഖ്യ 2010 ലെ കണക്കനുസരിച്ച് 688 ആണ്. ഇവടുത്തെ ഭൂരിഭാഗം പേരും (77.2 ശതമാനം)  തദ്ദേശീയ ഇന്ത്യൻ വർഗ്ഗത്തിൽപ്പെട്ടവരാണ്. തരം തിരിച്ചുള്ള പട്ടിക തഴെക്കാണിച്ചിരിക്കുന്നു.
വർഗ്ഗം:അലാസ്കയിലെ പട്ടണങ്ങൾ
തിരുശേഷിപ്പ്
പല മതങ്ങളിലും വിശുദ്ധമെന്നോ ആരാധനാർഹമെന്നോ കരുതപ്പെടുന്ന മനുഷ്യരുടെ ഭൗതിക അവശിഷ്ടങ്ങളെ തിരുശേഷിപ്പ് എന്ന് വിളിക്കുന്നു.
External links
വർഗ്ഗം:Wikipedia articles incorporating a citation from the 1911 Encyclopaedia Britannica with Wikisource reference വർഗ്ഗം:മതപരമായ വസ്തുക്കൾ
അസ്മിയ ത്വരീഖത്ത്
സൂഫി മാർഗ്ഗമായ ശാദുലിയ്യ സരണിയുടെ ഉപവിഭാഗമാണ് അസ്മിയ ത്വരീഖത്ത്. ആധുനിക ഈജിപ്തിൽ ജീവിച്ചിരുന്ന സൂഫിയും, മത പണ്ഡിതനും, വിപ്ലവകാരിയുമാണ് മുഹമ്മദ് മഹ്ദി അബുൽ അസീം. ബ്രിട്ടീഷ് അധിനിവേശത്തിനെതിരെ പടനയിച്ച ഈ വിപ്ലവകാരി ശാദുലി സൂഫി മാർഗ്ഗത്തിലെ പ്രശസ്തനായ സന്യാസിയായിരുന്നു. ഇദ്ദേഹത്തിൻറെ അനുയായികൾ പിൽകാലത്ത് അസ്മിയ അൽ ശാദുലി എന്നറിയപ്പെട്ടു.
അവലംബങ്ങൾ
വർഗ്ഗം:സൂഫിമാർഗ്ഗം
പടയണിവെട്ടം ദേവീക്ഷേത്രം
ആലപ്പുഴ ജില്ലയിൽ വള്ളികുന്നം പഞ്ചായത്തിൽ പടയണിവെട്ടം എന്ന സ്ഥലത്താണ് പടയണിവെട്ടം ദേവീക്ഷേത്രം സ്ഥിതിചെയ്യുന്നത്. ക്ഷേത്രത്തിന്റെ പേര് സൂചിപ്പിക്കുന്നതുപോലെ പടയണി എന്ന കലാരൂപത്തിന് വളരെയേറെ പ്രാധാന്യം ലഭിച്ചിരുന്ന ഒരു ക്ഷേത്രമാണിത്. ഭദ്രയും ദുർഗ്ഗയും തുല്യപ്രാധാന്യത്തോടെ ഒരു മതിൽക്കെട്ടിനുള്ളിൽ രണ്ടു ശ്രീകോവിലുകളിലായി കഴിയുന്ന ക്ഷേത്രമാണിത്. പ്രധാന പ്രതിഷ്ഠയെ കൂടാതെ ബാലഗണപതി, യക്ഷിയമ്മ എന്നിവർ ചുറ്റമ്പലത്തിനുള്ളിലും നാഗരാജാവ് നാഗയക്ഷി, യോഗീശ്വരൻ, കർണൻ, മാടൻ, മറുത, യക്ഷി എന്നിവർ ചുറ്റമ്പലത്തിന് പുറത്തും പ്രതിഷ്ഠയായുണ്ട്. വിവിധ കരകളിൽ നിന്നു തിരഞ്ഞെടുക്കപ്പെടുന്ന സമിതിയാണ് ക്ഷേത്രഭരണം നടത്തുന്നത്.
ഉത്സവം
മേടത്തിലാണ് ഉത്സവം. പത്തുദിവസം നീളുന്ന ഉത്സവം മേടം ഒന്നിന് ആറാട്ടോടെ അവസാനിക്കും. കെട്ടുകാഴ്ച ഗംഭീരമായി നടത്തുന്നു. വള്ളികുന്നം പരിയാരത്തുകുളങ്ങര ദേവിയും പടയണിവട്ടം ദേവിയും സഹോദരിമാരാണ് എന്ന് കരുതിവരുന്നു.
അവലംബം
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
സ്മിനു സിജോ
സ്പോർട്ട്സിൽ നിന്ന് വെള്ളിത്തിരയിലെത്തിയ കോട്ടയം ജില്ലയിൽ നിന്നുള്ള മലയാള ചലച്ചിത്ര അഭിനേത്രിയാണ്  സ്മിനു സിജോ.(ജനനം: 31 മെയ് 1979)  2016-ൽ റിലീസായ സ്കൂൾ ബസ് എന്ന സിനിമയിലൂടെ മലയാള സിനിമയിലെത്തിയ സ്മിനു നായാട്ട്, ഓപ്പറേഷൻ ജാവ, ദി പ്രീസ്റ്റ്, ജോ & ജോ തുടങ്ങിയ സിനിമകളിലൂടെ മലയാളത്തിൽ സജീവ സാന്നിധ്യമായി.
ജീവിതരേഖ
കോട്ടയം ജില്ലയിലെ ചങ്ങനാശേരി താലൂക്കിലെ തൃക്കൊടിത്താനത്ത് ദേവസ്യ ജോസഫിൻ്റെയും ലാലിയമ്മയുടേയും മകളായി 1979 മെയ് 31ന് ജനനം. ഷൈനു, ഷിനു, ഷാൻ എന്നിവർ സഹോദരങ്ങളാണ്. പായിപ്പാട് സെൻറ് ജോസഫ് സ്കൂളിൽ പഠിക്കുമ്പോൾ പാഠ്യേതര വിഷയങ്ങളിൽ മികവ് പ്രകടിപ്പിച്ച സ്മിനു സംസ്ഥാന ജൂനിയർ ഹാൻഡ് ബോൾ ടീമിലംഗമായിരുന്നു. ഷോട്ട്പുട്ട്, ജാവലിൻ ത്രോ എന്നീ മത്സരങ്ങളിലും പങ്കെടുത്തു. ജമ്മു & കാശ്മീർ, പഞ്ചാബ്, മധ്യപ്രദേശ് എന്നിവിടങ്ങളിൽ വച്ച് നടന്ന അന്തർ സംസ്ഥാന കായിക മീറ്റിൽ സ്കൂൾ ടീമിനെ പ്രതിനിധീകരിച്ചു. തുടർച്ചയായി നാല് വർഷം കായിക മത്സരങ്ങളിൽ സജീവ സാന്നിധ്യമായിരുന്ന സ്മിനു പിന്നീട് കായിക രംഗം വിട്ടു.
2016-ൽ റോഷൻ ആൻഡ്രൂസ് സംവിധാനം ചെയ്ത സ്കൂൾ ബസ് എന്ന ചിത്രത്തിൽ ഒരു ചെറിയ വേഷമവതരിപ്പിച്ചാണ് സിനിമയിലെത്തിയത്. 2018-ലെ ഞാൻ പ്രകാശൻ എന്ന സിനിമയിലെ വേഷം ശ്രദ്ധിക്കപ്പെട്ടു. 2019-ൽ റിലീസായ കെട്ടിയോളാണ് എൻ്റെ മാലാഖ എന്ന സിനിമയിലെ കഥാപാത്രം പ്രേക്ഷക പ്രശംസ നേടി. നായാട്ട്, ദി പ്രീസ്റ്റ്, ഓപ്പറേഷൻ ജാവ തുടങ്ങിയ സിനിമകളിലൂടെ മലയാള സിനിമയിൽ സജീവമായി.
മനുഭായ് പഞ്ചോലി
ഒരു ഗുജറാത്തി നോവലിസ്റ്റാണ് മനുഭായ് പഞ്ചോലി (1914-2001). ഇന്ത്യൻ സ്വാതന്ത്ര്യ സമരത്തിൽ പങ്കെടുത്തിട്ടുണ്ട്.
ജനനം
1914 ഒക്ടോബർ 15ന് ഗുജറാത്തിലെ സുരേന്ദ്രനഗർ ജില്ലയിൽ ജനിച്ചു.
സ്വാതന്ത്ര്യസമരം
സ്വാതന്ത്ര്യത്തിനായി നിരവധി ജയിലുകളിൽ കിടന്നിട്ടുണ്ട്.
ഗുജറാത്ത് നിയമസഭ
ഗുജറാത്ത് നിയമസഭയിൽ 1967 മുതൽ 1971 വരെ വിദ്യാഭ്യാസ മന്ത്രിയായിരുന്നു. 1981 മുതൽ 1983 വരെ ഗുജറാത്തി സാഹിത്യ പരിഷത്തിന്റെ പ്രസിഡന്റായിരുന്നു.
മരണം
2001 ഒഗസ്റ്റ് 29ന് അന്തരിച്ചു.
അവലംബം
വർഗ്ഗം:1914-ൽ ജനിച്ചവർ വർഗ്ഗം:2001-ൽ മരിച്ചവർ വർഗ്ഗം:ഒക്ടോബർ 15-ന് ജനിച്ചവർ വർഗ്ഗം:ഓഗസ്റ്റ് 29-ന് മരിച്ചവർ വർഗ്ഗം:ഗുജറാത്തി എഴുത്തുകാർ വർഗ്ഗം:സരസ്വതി സമ്മാൻ പുരസ്കാരം നേടിയവർ വർഗ്ഗം:പത്മഭൂഷൺ പുരസ്കാരം ലഭിച്ചവർ
ഹെൻറി (ഏകകം)
ഇലക്ട്രിക്കൽ ഇൻഡക്റ്റൻസിന്റെ എസ്‌ഐ ഡിറൈവ്ഡ് യൂണിറ്റാണ് ഹെൻ‌റി (ചിഹ്നം: H). ഒരു കോയിലിലൂടെ കടന്നുപോകുന്ന 1 ആമ്പിയർ കറന്റ് 1 വെബർ ടേൺ ഫ്ലക്സ് ലിങ്കേജ് ഉണ്ടാക്കുന്നുവെങ്കിൽ, ആ കോയിലിന് 1 ഹെൻ‌റിയുടെ സെൽഫ് ഇൻഡക്റ്റൻസ് ഉണ്ട്. ഇംഗ്ലണ്ടിലെ മൈക്കൽ ഫാരഡെയുടെ (1791–1867) അതേ കാലത്ത് തന്നെ സ്വതന്ത്രമായി ഇലക്ട്രോമാഗ്നറ്റിക് ഇൻഡക്ഷൻ കണ്ടെത്തിയ അമേരിക്കൻ ശാസ്ത്രജ്ഞനായ ജോസഫ് ഹെൻ‌റിയുടെ (1797–1878) പേരാണ് ഈ യൂണിറ്റിന് നൽകിയിരിക്കുന്നത്.
നിർവചനം
ഒരു ആമ്പിയർ പെർ സെക്കൻഡിൽ മാറുന്ന വൈദ്യുത പ്രവാഹം ഇൻഡക്ടറിലുടനീളം ഒരു വോൾട്ടിന്റെ ഇലക്ട്രോമോട്ടീവ് ഫോഴ്‌സിന് കാരണമാകുമ്പോൾ ഇലക്ട്രിക് സർക്യൂട്ടിന്റെ ഇൻഡക്റ്റൻസ് ഒരു ഹെൻറിയാണ്:
ഇവിടെ V ( t ) സർക്യൂട്ടിലുടനീളമുള്ള വോൾട്ടേജിനെ സൂചിപ്പിക്കുന്നു, I ( t ) സർക്യൂട്ടിലൂടെയുള്ള വൈദ്യുതധാരയും L സർക്യൂട്ടിന്റെ ഇൻഡക്റ്റൻസും ആണ്.
അന്താരാഷ്ട്ര ഏകകവ്യവസ്ഥ പ്രകാരമുള്ള ഏഴ് ബേസ് യൂണിറ്റുകളിൽ കിലോഗ്രാം, മീറ്റർ, സെക്കന്റ്, ആംപിയർ എന്നീ നാല് ഏകകങ്ങളെ അടിസ്ഥാനമാക്കിയുള്ള ഡിറൈവ്ഡ് യൂണിറ്റാണ് ഹെൻറി. എസ്‌ഐ യൂണിറ്റുകളുടെ സംയോജനത്തിൽ ഹെൻ‌റി ഇതാണ്:
ഇവിടെ: H = ഹെൻറി, kg = കിലോഗ്രാം, m = മീറ്റർ, s = സെക്കന്റ്, A = ആമ്പിയർ, N = ന്യൂട്ടൺ, C = കൂളമ്പ്, J = ജൂൾ, T = ടെസ്‍ല, Wb = വെബർ, V = വോൾട്ട്, F = ഫാരഡ്, Ω = ഓം, Hz = ഹെർട്സ്
ഉപയോഗം
അന്താരാഷ്ട്ര ഏകക വ്യവസ്ഥ പ്രകാരം ഈ ഏകകം ഇംഗ്ലീഷ് വലിയ അക്ഷരം H ഉപയോഗിച്ച് ആണ് സൂചിപ്പിക്കുന്നത്.
ആപ്ലിക്കേഷനുകൾ
ഒരു കോയിലിന്റെ ഇൻഡക്റ്റൻസ് അതിന്റെ വലുപ്പം, തിരിവുകളുടെ എണ്ണം, കോയിലിനകത്തും ചുറ്റുമുള്ള വസ്തുക്കളുടെ പെർമിയബിലിറ്റി എന്നിവയെ ആശ്രയിച്ചിരിക്കുന്നു. സമാന്തര വയറുകൾ അല്ലെങ്കിൽ ഒരു സോളിനോയിഡ് പോലുള്ള കണ്ടക്ടറുകളുടെ പൊതുവായ ക്രമീകരണങ്ങളുടെ ഇൻഡക്റ്റൻസ് കണക്കാക്കാൻ സൂത്രവാക്യങ്ങൾ ഉപയോഗിക്കാം. എ എം റേഡിയോ ട്യൂണിംഗിനായി ഉപയോഗിക്കുന്ന ഒരു ചെറിയ എയർ കോർ കോയിലിന് പതിനായിരക്കണക്കിന് മൈക്രോഹെൻ‌റി ഇൻഡക്റ്റൻസ് ഉണ്ടായിരിക്കാം. ഒരു ഇരുമ്പ് കാമ്പിനുചുറ്റും നിരവധി തിരിവുകളുള്ള ഒരു വലിയ മോട്ടോർ വൈൻഡിങ്ങിന് സ്‌കോറുകൾ അല്ലെങ്കിൽ നൂറുകണക്കിന് ഹെൻ‌റി ഇൻഡക്റ്റൻസ് ഉണ്ടാകാം. ഒരു ഇൻഡക്റ്റൻസിന്റെ ഭൌതിക വലുപ്പം അതിന്റെ നിലവിലെ കറണ്ട് കാരിയിങ് റേറ്റിങ്ങുകളുമായും വോൾട്ടേജ് വിത്ത്സ്റ്റാന്റ് റേറ്റിംഗുകളുമായും ബന്ധപ്പെട്ടിരിക്കുന്നു.
അവലംബം
വർഗ്ഗം:എസ്.ഐ. വ്യുത്പന്ന ഏകകങ്ങൾ
പി.വി. ഗുഹരാജ്
കേരളത്തിലെ ആദ്യ പോലീസ് സർജ്ജന്മാരിൽ ഒരാളായിരുന്നു ഡോ. '''പി.വി. ഗുഹരാജ്''' (1925 - 2016 ജൂൺ 12). അദ്ദേഹം കോഴിക്കോട് മെഡിക്കൽ കോളേജിലെ ഫോറൻസിക് മെഡിസിൻ പ്രഫസ്സറായിരുന്നു. 'ഫോറൻസിക് മെഡിസിൻ' എന്ന പേരിൽ ഇദ്ദേഹം ഒരു പുസ്തകം എഴുതിയിട്ടുണ്ട്. ഇത് ഇന്ത്യയിൽ ഒരു റഫറൻസ് ഗ്രന്ഥമായി കണക്കാക്കപ്പെടുന്നു.
ഔദ്യോഗിക ജീവിതം
രാജൻ കേസിൽ പോലീസ് മർദ്ദനമാണ് മരണകാരണം എന്ന ഇദ്ദേഹത്തിന്റെ അഭിപ്രായത്തിൽ അമർഷം പൂണ്ട് കേരളത്തിലെ പോലീസുദ്യോഗസ്ഥർ ഇദ്ദേഹത്തിന്റെ വീട് ആക്രമിച്ചിരുന്നു. കേരള ഹൈക്കോടതിയിലും കോയമ്പത്തൂർ കോടതിയിലും രാജൻ കേസിൽ ഇദ്ദേഹം മൊഴി നൽകുകയുണ്ടായി.
കോഴിക്കോട് മെഡിക്കൽ കോളേജിലെ ഫോറൻസിക് മെഡിസിൻ വിഭാഗം ആരംഭിച്ചത് ഇദ്ദേഹത്തിന്റെ കാലത്തായിരുന്നു. തിരുവനന്തപുരം മെഡിക്കൽ കോളേജിലെയും ഫോറൻസിക് വിഭാഗം ആരംഭിക്കുന്നതിൽ പങ്ക് വഹിച്ചിരുന്നു. കേരള സർക്കാരിനു വേണ്ടി 25 വർഷം ഇദ്ദേഹം പോലീസ് സർജ്ജനായി ജോലി ചെയ്തു. സർവീസിൽ നിന്ന് പിരിഞ്ഞശേഷം ഇദ്ദേഹം നൈജീരിയയിൽ ഗൊൺഡോള സ്റ്റേറ്റിൽ ജോലി ചെയ്തിരുന്നു.
കുടുംബം
കോഴിക്കോട്, തിരുവനന്തപുരം, ആലപ്പുഴ എന്നീ മെഡിക്കൽ കോളേജുകളിൽ പ്രിൻസിപ്പളായും മെഡിക്കൽ എഡ്യൂക്കേഷൻ ഡയറക്ടറായും ജോലി ചെയ്ത അയിഷ ഗുഹരാജാണ് പത്നി.
സോണി റസ്ദാൻ
ഹിന്ദി സിനിമകളിൽ പ്രവർത്തിക്കുന്ന ഒരു ബ്രിട്ടീഷ് നടിയും ചലച്ചിത്ര സംവിധായികയുമാണ് സോണി റസ്ദാൻ (ജനനം: 25 ഒക്ടോബർ 1956). ചലച്ചിത്ര സംവിധായകൻ മഹേഷ് ഭട്ടിനെ വിവാഹം കഴിച്ച അവർ ബോളിവുഡ് നടി ആലിയ ഭട്ടിന്റെ അമ്മയാണ്.
സിനിമ ജീവിതം
ജോൺ ഫൗൾസിന്റെ 'ദ കളക്ടർ' എന്ന ചിത്രത്തിലൂടെ ഇംഗ്ലീഷ് നാടകവേദിയിലും സത്യദേവ് ദുബെയുടെ ജീൻ പോൾ സാർത്രിന്റെ നോ എക്‌സിറ്റിന്റെ അഡാപ്റ്റേഷൻ ബണ്ട് ദർവാസിലൂടെയും റസ്ദാൻ തന്റെ ഔദ്യോഗിക ജീവിതം ആരംഭിച്ചു.
അവളുടെ ഫോട്ടോകൾ ഫ്രാങ്കോ സെഫിറെല്ലി കണ്ടു, തന്റെ മിനിസീരീസായ ജീസസ് ഓഫ് നസ്രത്തിൽ അവളെ മേരിയായി അവതരിപ്പിക്കാൻ ആഗ്രഹിച്ചു. എന്നിരുന്നാലും, ഈ വേഷം ഒലിവിയ ഹസിക്ക് നൽകപ്പെട്ടു, കൂടാതെ റസ്ദാൻ ഒരു യുവ ദുഃഖിതയായ അമ്മയായി അഭിനയിക്കുകയും മറ്റ് രംഗങ്ങളിൽ ഒരു അധിക കഥാപാത്രമായി പ്രത്യക്ഷപ്പെടുകയും ചെയ്തു .